
Cas di Aruba di antano na candela ayera merdia 

NA Aruba, poco ta ser haci pa salvaguarda casnan, estilo Arubiano, cu ta simbolo di con nos hendenan tabata biba anteriormente. Pesey e ta haci hopi dolor di mira 
con tipo di casnan ta bay perdi.Esaki tabata e caso ayera merdia, ora cu bomberonan a haya nan ta sali pa combati un candela cu a surgi den un cas banda di Misa 
di Playa. E cas aki no ta habita y pa cual ta ser investiga origen di e candela aki.Maske e no ta un cas habita, e candela tabata forma un peliger di expansion, cu ta 
loke cu bomberonan a combati y a logra tambe. 


Parlamentario di REDRudy Lampe papiando di caso FDNSN 

PG Fernandes Pedra tabata contra di e denuncia di Comision di Berdad 

y Rudy Croes a pidi pa saca pruebanan original for di Griffie *pag. 3 


Andrea Alfonzo di Toetje Cafe a gana 
competencia di bolo di Digicel 



E cantidad di hende cu a atende e evento di Digicel ayera a kibra tur espectativa. Un publico grandi a bay purba e bolonan cu mas di 35 participante a traha, entre- 
nan afficionadonan y hasta panaderianan. E huradonan, forma pa un artista, un chef y gerencia di Digicel tabatin un trabou pisa pa scoge cua bolo ta pas mas cu 
e celebracion di 5 ana di e compania cu mas ta creciendo na Aruba, Antiyas, den caribe y te hasta awor den Centro America. Mester menciona cu tur e participan¬ 
tenan a ricibi un saco cu cantidad di regalo di Digicel aden como muestra di aprecio pa nan tempo y dedicacion den trahamento di e bolonan aki. E premio grandi 
di Afl. 1.000,- a bay pa Andrea Alfonzo di Toetje Cafe. E ultimo aki a traha un bolo grandi parti den cuater, den cual a enfoca riba tur e detayenan di celebracion di 
5 ana di Digicel, incluyendo un mapa di Caribe cu tur e mercadonan di Digicel den dje. “Eigenlijk tur e participantenan aki ta un ganador pasobra nan tur a briya 
cu nan creatividad”, asina Michelle Winklaar a bisa na final di e competencia. E ehecutivo di e compania cu awe ta di fiesta a yama e participantenan danki pa nan 
contribucion y sosten durante e ultimo 5 ananan. 

Entrante 1 di januari awor 

Dr. Horacio E. Oduber Hospital ta bay over na sistema digitalisa 



ACTUALMENTE ta na Aruba, 
ehecutivonan di e compania 
Mericano, Cermer, kendenan 
ta dunando asistencia n’e per¬ 
sonal di Dr. Horacio E. Oduber 
Hospital ya, cu pa dia 1 di 
januari awor, e sistema admin¬ 
istrativo pa cuminsa, lo wordo 
digitalisa. 

E ta un inversion cuantioso, cu 
di acuerdo cu informacion cu 
nos di AWEMainta tin, ta alre- 


dedor di 6.6 miyon florin. 

Relaciona cu e proyecto aki mes, 
ayera tardi nos di AWEMainta a 
papia cu Bob Harms, Relacioni- 
sta Publico di HOH, kende a 
confirma cu esey t’e caso. Esta 
cu pa dia 1 di januari 2009, lo 
introduci e sistema nobo aki. 
Esaki Hospital mester haci, 
pasobra e sistema, e software 
cu HOH tin actualmente no ta 


wordo traha mas. Consecuent- 
emente henter e sistema aki ta 
birando dia pa dia mas obsoleto 
y como tal no tin otro alterna¬ 
tiva, pa bay over na un sistema 
digitalisa. 

Mester admiti si cu Dr. Horacio 
E. Oduber Hospital lo t’e prome 
hospital den region, cu lo tin e 
sistema aki di Cermer. 

E sistema digitalisa aki ta haci 



cu tur dato di paciente, no ta 
riba papel mas. Tur medico, 
lo tin e posibilidad di haya tur 
informacion di su paciente, den 
forma digitalisa (EPD). P.e. ora 
un dokter manda un paciente 
saca un X-Ray, e dokter no 
mester sinta warda te ora e haya 
e resultado riba papel, pero via 
di su computadora, e lo haya 
tur informacion. Pues e sistema 
aki ta uno masha amplio y mod- 
erno, segun Bob Harms. 

Prome cu su introduccion, sigur 
lo tin conferencia di prensa pa 


duna splicacion di e sistema 
unico aki, cu HOH ta trahando 
riba dje actualmente. For di 
awor nan ta duna entrena- 
mento na personal di HOH, 
pa introduci e prome parti 1 di 
januari 2009. 

Den e prome kwartaal e mester 
ta funciona optimalmente, pa 
despues sigui cu e di dos fase 
y asina na 2009, por bisa cu 
henter e sistema administrativo 
y operacional, ta digitalisa. 

PARKEERPLAATS 
Nos a probecha di puntra Bob 
Harms si ya caba tin un decision 
riba e intencion for di basta ana 
caba, pa cobra pa parkeer auto 
riba tereno di hospital, el a duna 
di conoce, cu probablemente e 
siman aki lo tin un conferencia 
di prensa pa anuncia nan deci¬ 
sion. 

Ta berdad cu e opinionnan ta 
mixto, y gerencia di HOH sigur 
lo tene cuenta cu opinion pub¬ 
lico tambe. 

Si bay over na cobra mes, e lo 
bira 1 florin p’e prome ora, y p’e 
siguiente oranan, 50 sen. Pero 
manera menciona, e siman aki 
probablemente lo anuncia un 
decision. 


Aruba Bankers Association ta anuncia Presidente nobo 

Y a gradici tur miembro pa na contribucion valioso 


RECIENTEMENTE miem- 
bronan di Aruba Bankers Asso¬ 
ciation (ABA) tabatin un lunch 
meeting p’asina gradici tur 
esnan cu a contribui n’e organ- 
isacion aki. Presidente nobo, 
esta sra. Edna Farro, a gradici 
Javier Wolter, kende tabatin e 
puesto di Presidente di ABA an- 
teriormente, pa su bon trabao y 
tambe Magriet Geerman y Alvin 
Quandus pa nan asistencia n’e 
directiva di ABA.Di e manera 
aki tambe a tuma despedida di 
sr. Bill Carson como miembro 
di ABA y a gradici’e pa su tur 
su contribucion durante e ana 
nan cu el a traha na Aruba. 
Miembronan di ABA ta desea 
Bill Carson tu clase di exito cu 
su retiro. 

Rudy Lampe papiando di caso FDNSN 

PG Femandes Pedra tabata contra di e denuncia di Comision di Berdad y 
Rudy Croes a pidi pa saca pruebanan original for di Griffie 



Fernandes Pedra 



Rudy Lampe 


RUDY Lampe, lider di partido 
RED den conferencia di prensa 
di e partido a comenta riba 
e finalizacion di caso Fondo 
Desaroyo Nobo San Nicolas. El 
a bisa cu awor cu e declaracion 
comun di Ministerio Publico y 
abogado di ex lider di partido 
AVP, Robertico Croes a keda 
publica y cu parcialmente a 
pone un punto final n’e caso 
aki, e tin mas libertad pa duna 
aigun detaye na pueblo di 
Aruba cu te aworaki no a sali 
den luz publico. 

Segun Lampe, el a haya un 
caha cu pruebanan original 
cu a bira e base di e denuncia 
cu a entrega na Ministerio 
Publico. 

“Ora tabatin cambio di gober- 
nacion na 2001 den e racha di 
destruccion di pruebanan, un 
caha cu pruebanan original a 
keda salba”. 

Ora cu a analiza loke a haya a 


resulta cu ta trata claramente 
di un caso unda tabatin na nan 
parecer ofertanan falso, falsi- 
ficacion di documento, fraude 
involucra. Lampe ta bisa cu e 
no a warda e pruebanan aki na 
pastorie, a actua e momento ey 
manera procedura ta stipula, 
pasobra mester actua suma- 
mente cauteloso pa no haya 
nan mes involucra sin kier den 
un caso penal. 

Pesey el a deposita e caha cu 
pruebanan original di e caso di 
fraude aki na Griffie di Corte di 
Prome Instancia. 

Griffier a ricibi Rudy Lampe 
y a analiza blachi pa blachi e 
documentonan aki y na final 
a pone su firma na unda e ta 
certifica cu el a ricibi di Lampe 
e pruebanan original di un 
posibel delito. 

Despues, mirando e gravedad 
di e asunto aki a scirbi hunto cu 


e otro integrantenan di Comi¬ 
sion di Berdad e raport cu no 
a costa 700 mil florin manera 
ta wordo bisa, caminda sola- 
mente 2 profesional a cobra, y 
segun Lampe e mes no a cobra. 
E ta calcula cu e gastonan ta 
rond di 70 mil florin. 

A base di e raport aki a formula 
e denuncia cu ta involucra e si- 
guiente ciudadanonan: Croes, 
Bikker, Pieter, Werleman, Al- 
marie, Bislip, Maduro ydoctor 
Robertico Rosendo Croes. 

Ora a entrega e denuncia na 
PG, segun Lampe, e raport no 
a hunga ni un rol mas den e 
investigacion di Landsrecher- 
che. 

“E raport aki simplemente 
tabata e base di e denuncia cu 
nos a entrega”. 

Lider di RED ta menciona cu 
despues a haya un carta di PG 
Theresa Fernandes Pedra cu 


ta bisa cu e no ta di acuerdo 
cu nan a entrega e denuncia y 
cu el a manda e carta pa Gobi- 
erno bisando cu e ta conseha 
pa den futuro traha un raport 
solamente, pero no entrega 
denuncia. 

Cu esaki, Rudy Lampe ta bisa 
cu Ministerio Publico tabata 
contra e hecho cu Comision di 
Berdad a entrega bao guia di e 
PG n’e momento ey e denuncia 
contra e ciudadanonan ariba 
menciona. 

Mas aleu Rudy Lampe ta bisa 
cu el a ricibi presion di Minister 
di Husticia Rudy Croes pa saca 
e pruebanan original for di 
Griffie pa hiba nan un caminda 
cu el a indica. Rudy Lampe lo a 
nenga rotundamente, pasobra 
e t’e persona cu a deponeer e 
pruebanan original di e posibel 
delito y e tabata e unico per¬ 
sona autoriza pa saca e prue¬ 


banan for di Griffie di Corte di 
Prome Instancia. 

“Mi a bisa Minister Rudy Croes 
‘mi no ta coopera cu geshumel 
cu puebanan original’ ademas 
cu e ta peligroso pa mi persona, 
pasobra si ami saca e prueban¬ 
an y algo pasami na caminda y 
e pruebanan desaparece, ami 
por wordo acusa di a destrui 
pruebanan original di un posi¬ 
bel delito”. 

Siguientemente, Lampe ta 
bisa cu a dura mas cu 2 ana 
p’e investigacion por a start, te 
na 2005 y ora esaki a cuminsa, 
abogadonan di e sospecho- 
nan a rek e casonan, pasobra 
mester a scucha mas di 70 tes¬ 
tigo y dor di esey e caso a dura 
asina largo. 

Rudy Lampe ta indica cu ta den 
e investigacionnan di Land- 
srecherche t’e mesunhendenan 
di AVP a lanza acusacionnan 
contra Henny Eman y Otmar 
Oduber. Pesey e ta bisa cu ora 
papia di persecusion politico, 
nan lo ta referi na persecusion 
politico di nan mesun seno. 
Awor cu e capitulo aki a wordo 
sera, Rudy Lampe ta bisa cu di 
e 8 nombernan cu Comision di 
Berdad a entrega aangifte con¬ 
tra nan, tur a ricibi sentencia. 
Mirando esaki Lampe ta bisa 
cu nan no a haci un denuncia 
falso, cu tabata un denuncia 
di berdad cu a keda ratifica 
den Corte. 

Promer Minister Oduber no tin e capacidad di wak 

mas leu cu su nanishi 


LIDER di partido AVP, Mike Eman a reacciona riba 
aigun declaracion di Promer Minister Oduber riba e 
derecho di voto pa tur Arubiano por vota na juni 2009 
pa Parlamento Europeo. 

Eman ta expresa cu Parlamento Europeo tur dia ta 
tuma decisionnan cu ta toca directamente interes di 
nos hendenan y nos tin un Promer Minister cu no ta 
realiza cu e ta den un constelacion estatal den cual 
tin un Parlamento di Union Europeo cu ta para riba 
Parlamento di Reino Hulandes. 

Premier Oduber no ta mira e balor den e hecho cu e 
cos di mas sagrado cu un pueblo por tin, cu e mes por 
determina su destino, cu e mes por vota pa Parlamen- 
tonan cu tin influencia riba su futuro. Nelson Oduber 
ta yama e derecho aki un dooie mus. Pesey Mike Eman 
ta considera cu Oduber ta un Promer Minister cu ta 
demostra despues di haci un evaluacion intelectual, 
mester puntra si ta realiza cu algo asina y no por mira 
su importancia, por ta ta bon pa den partido MEP nan 
haci nan propio evaluacion. 

E ta bisa esaki pasobra lider di fraccion di MEP cu ta 
hurista, Sr. Ady Thijsen a declara cu esaki ta un mo¬ 
mento grandi pa Aruba, pasobra Hof du Union Europeo 
a dicidi cu nos tur ta ciudadanonan cu derechonan 
legitimo den Union Europeo, pero di otro banda tin 
un Promer Minister cu ta bisa cu e cos aki no tin balor. 
“Mi ta kere cu ta na partido MEP pa dicidi e ora ey, 
kendenan den e partido ey tin un tiki mas conocemento 
huridico, kendenan den e partido ey tin mas capacidad 
di razona pa por yega na e conclusion di ta cual ta e 
opinion di partido MEP den e caso aki”, Mike Eman 
ta declara. 

Siguientemente, lider di AVP a indica cu despues di 


e declaracion di Nel Oduber a bin esun di Minister 
di Relacionnan Exterior di Reino, Maxime Verhagen 
kende a bisa cu e si ta considera importante pa Aruba 
vota den eleccionnan di Parlamento Europeo. 

Mas aleu Minister Verhagen ta splica cu Parlamento Eu¬ 
ropeo ta tuma decisionnan hopi importante pa futuro di 
Arubianonan tambe y e ta splica cu Hulanda tambe den 
henter e contexto di Union Europeo ta un pais chikito, 
tin hopi menos voto cu Francia, Alemania of Inglatera, 
pero ora mira e resultado di e hecho cu Hulanda ta 
participa den Parlamento Europeo, caminda tin frac- 
cionnan di e partidonan cristian democrata, europeese 
volkspartij, fraccionnan di partidonan social democrata 
y fraccionnan di ideologia liberal cu ta forma un bloke. 
Durante e ananan cu Sr. Verhagen tabata candidato y 
miembro di Parlamento Europeo, el a mira cu a pesar 
di ta chikito por asocia cu un di e blokenan ey y por tin 
influencia grandi riba e desaroyo di e decisionnan cu 
ta wordo tuma den Parlamento Europeo. 

Pesey Mike Eman ta bisa cu ta keda cla cu Sr. Oduber 
no ta mira e cosnan te ora cu nan ta para su dilanti. 
Den mesun cuadro aki Eman ta menciona cu e por a 
lesa siman pasa cu Sr. oduber awor ta bai aserca Elmar 
pa mira si e compania aki por ta disponibel pa permiti 
hende utiliza energia alternativo na nan cas. Esaki 
despues di 4 ana caminda cada biaha fraccion di AVP ta 
entrega mocionnan durante tratamento di presupuesto 
di Minister President mes pa pidi pa Elmar tuma un 
actitud tolerante pa cu molinanan di biento, panelnan 
solar, etc. Pa ananan largo, fraccion di MEP bou instruc- 
cion di Sr. Oduber a vota contra di e mocionnan aki y 
ta te na ultimo cu prijs di petroleo a dal na dak, e ora 
ey nan a mira cu nan no por vota contra mas. 



Mientras tanto AVP mes a papia cu Elmar caminda 
a haya aprobacion pa instala un molina di biento na 
Cas di Partido, tambe nan a papia cu Elmar pa permiti 
pa pone e tipo di instalacionnan aki riba e red di elec- 
tricidad di Elmar pa ora tin un exceso di coriente por 
påse pa Elmar. 

Mike Eman a finaliza bisando cu si tin un Promer 
Minister cu no por wak mas leu cu su nanishi, e ora ey 
e pais ta haya e tragedianan cu Aruba ta bibando na e 
momentonan aki. 


Rudy Lampe: 

Tico Croes a acepta su culpabilidad den caso di FDNSN 



E ta un condena contra partido AVP tambe 


LIDER di RED, Rudy Lampe 
ta bisa cu diabierna ultimo e 
capitulo a keda sera pa loke 
ta e asunto di comision di ber- 
dad, pasobra e unico politico 
involucra den nan denuncia, 
ex lider di partido AVP, a bai di 
acuerdo pa no apela su caso, 
“kiermen ex lider di partido AVP 
a acepta su condena, a acepta su 
sentencia den e caso grandi aki 
di fraude, corupcion y soborno. 
E unico manera cu e por a libra 
di e sentencia aki ta si el a bai 
den apelacion. El a dicidi cu e 
no ta bai apela. Awor pakico 
bo no ta bai apela? Bo no ta 


bai apela, pasobra tin riesgo pa 
ambos partido”.Lampe ta bisa 
cu riesgo pa e ex lider di partido 
AVP ta cu tin jurisprudentie di 
e caso di Anthony Godett na 
Corsow, hueznan cu lo revisa e 
caso aki conoce masha bon mes 
e caso di Anthony Godett, lider 
e tempo ey di Frente Obrero. Y 
e caso ta casi identico pa loke ta 
e acusacion di soborno, ta sola- 
mente e cantidad ta varia y uso 
di e placa tambe. Hueznan den 
tur instancia a ratifica soborno 
y Sr. Godett a haya castigo in- 
condicional y a bai sera. Ex lider 
di AVP lo a evalua, den opinion 


di Lampe, y lo a bisa cu e riesgo 
pe si sigui den apelacion ta cu el 
lo haya castigo mas pisa y asina 
el a dicidi pa no sigui cu e apela¬ 
cion y a acepta su condena y su 
culpabilidad den e caso aki. 
Mas aleu Rudy Lampe inte- 
grantenan di AVP nunca a dis- 
tancia nan mes di e caso aki y 
mas bien a keda defende e ex 
lider di e partido y a keda bisa 
cu ta un persecusion politico. 
Esey den opinion di Lampe kier¬ 
men cu awor cu ex lider di AVP a 
acepta su culpabilidad, su con¬ 
dena ta un condena di partido 
AVP tambe. E ta considera cu e 


declaracion comun di Ministe- 
rio Publico y abogado di Tico 
Croes como uno cu a debilita e 
imagen di partido AVP den co- 
munidad, specialmente si mira 
cu e otronan involucra den e 
caso aki tambe a bai di acuerdo 
pa cancela tur apelacion, paso¬ 
bra ora un hende no ta sigur di 
su mes, e no ta tuma e riesgo di 
bai den apelacion. 

Finalizando Rudy Lampe ta bisa 
cu e acuerdo aki a confirma 
den comunidad cu algo a bai 
hopi robez cu partido AVP den 
e caso di Fondo Desaroyo Nobo 
San Nicolas. 

Decision di Tico Croes pa yega na un settlement cu Ministerio 
Publico tabata un decision sumamente personal y dificil 


DEN entrevista cu mr. Chris 
Lejuez el a comenta mas riba e 
caso di Fondo Desaroyo Nobo 
San Nicolas caminda siman 
pasa a yega na un acuerdo cu 


no lo apela ningun di e senten- 
cianan di huez mas. 

El a comenta cu Ministerio 
Publico a asercanan pa busca 
posibilidadnan pa den un are- 


glo mutuo yega na un solucion 
completo pa elimina e caso 
di Fondo Desaroyo for di riba 
mesa. E no kier a duna detayes 
di loke a wordo negocia. 


Pa su cliente, Tico Croes e parti 
dificil tabata cu tin un sentencia 
di corte di promer instancia y 
sin embargo a purba yega na 
un solucion. Aki Lejuez a bisa cu 

E Red Mas Grandi y Mihor. 


CMB 


CARIBBEAN MERCANTILE BANK N.Y. 


Caribbean Mercantile Bank N.V. y DIGICEL trahando hunto pa trece mas inovadon y conveniencia pa nan dientenan. 


ni Ministerio Publico ni su cli- 
ente por kita e setencia y unico 
manera pa elimina esaki ta den 
apelacion mes. Pesey mes Croes 
a apela e caso p’asina kita e 
sentencia for di riba mes. 
Despues di a negocia pa basta 
tempo caminda cu tabatin riba 
mesa cu Tico Croes lo haya 
su declaracion di buena con- 
ducta, tambe cu e servicio na 
comunidad lo wordo haci den 
un forma aceptabel pa Croes, 
ainda a keda e parti cu si e ta 
bai di acuerdo pa laga e setencia 
sigui existi. 

Lejuez ta sigui splica cu den e 
declaracion final comun por a 
mira cu e no tabata un discu- 
sion personal sino uno caminda 
ta trata si tabatin strafbare 
omkoping of di otro banda un 
financiamento di un partido 
politico permisibel. A pesar di 
e declaracion aki, toch a tuma 
basta tempo promer cu Tico 
Croes a conforma su mes cu 
pa bienestar di Pais Aruba e ta 
acepta e settlement aki p’asina 
yega na e final di e caso. 

Mr. Lejuez ta indica cu e no 
a evalua pa su cliente, cu el a 
hiba e negociacionnan pele, 
pero tur e evaluacion personal 
y decision tabata di Tico Croes. 
Igualmente e ta bisa cu no ta¬ 
batin ningun presion ni di parti 
di Ministerio Publico ni di parti 
di su abogado como tampoco 
di su ex coleganan di partido. 
E decision tuma tabata uno su¬ 
mamente personal, sumamente 
dificil, pero sinembargo el a 
laga bienestar di e pais preva- 
lece y a dicidi di acepta di yega 
na un settlement cu Ministerio 
Publico. 

Mike Eman: 

Purba horta hendenan inocente di nan integridad no mag 

di ripiti na Aruba nunca mas 

Nel Oduber ta e persona responsabel pa e tragedia cu Aruba a biba den ultimo 7 ananan 


AYERA durante conferencia di 
prensa semanal di partido AVP, 
Mike Eman, lider di e partido 
a duna un declaracion riba e 
decision cu Ministerio Publico 
a tuma siman pasa pa termina 
cu e caso di Fondo Desaroyo 
San Nicolas. 

El a indica cu e proceso di 7 ana 
di persecusion di personanan 
inocente den comunidad ta 
pone corda epocanan den 
historia scur di humanidad 
caminda hendenan a wordo 
persegui pa motibo cu nan tin 
un otro religion cu otro, camin¬ 
da hendenan a wordo persegui 
pasobra nan tin un otro color 
cu otro, caminda hendenan a 
wordo persegui pasobra nan 
tin otro pensamentonan po- 
litico cu otro. 

Eman ta considera cu e pen- 
samento maligno aki pa ultiliza 
sentimentonan, rencor contra 
otro pa bai asina leu di persegui 
hende, den historia di humani¬ 
dad a conduci na momento- 
nan di mas feroz den mundo. 
Aruba a conoce esaki e ultimo 7 
ananan pasobra ora e caso aki a 
wordo sera siman pasa e tabata 
un testimonio pa e hecho cu lo 
cual a cuminsa 7 ana pasa no 
tabatin base ni hustificacion, 
no tabatin merito ni legal ni 
moral. Unico obhetivo tabata 
pa dana nomber di hende uti- 
lizando instrumentonan cu 
constitucionalmente mester ta 
leu for di gara di mannan po- 
litico y cu sinembargo a cai den 
garanan politico di hendenan 
obsesiona pa poder, venena pa 
odio y rabia. Esaki ta e cos di 
mas peligroso cu por pasa na 
un pais y lamentablemente el a 
sosode cu nos comunidad. 
Pesey lider di AVP ta bisa cu ora 
puntre si e por ta satisfecho cu e 
decision cu Ministerio Publico 
a tuma, e ta bisa cu e palabra 
satisfecho no ta cuadra den e 
sentido di lo cual a sosode den 
nos pais. “Pasobra en berdad 
e decisionnan ta pone un fin 


na lo cual a sosode, pero e 
hechonan, e circunstancianan 
cu por conduci cu hendenan 
ta utiliza y mal usa poder di e 
forma aki, tanto esnan cu tin 
poder politico como esnan cu 
tin poder discrecionario por 
abusa di e forma aki di poder, 
e circunstancianan ey, e tipo di 
regimennan ey ainda tin den 
nos pais. Y e mesun mentalidad 
ey ainda tin su mannan riba 
poder na e pais aki”. 

Cu esaki Eman ta implica cu 
nos tur ciudadano di Aruba, 
miembronan di prensa, lider- 
nan politico cu ta stima nos 
pueblo y e libertad di e hecho di 
nos ciudadanonan no por des- 
cansa te dia cu libra Aruba di e 
mentalidad odioso, venenoso y 
rencoroso cu ta pone hende bai 
asina leu pa trapa riba alma di 
nan prohimonan sabiendo cu 
e personanan aki ta inocente. 
E ta considera cu purba horta 
e hendenan inocente di nan 
integridad ta algo cu hamas 
y nunca mag di ripiti den nos 
pais. 

E compromiso cu mester haci 
hunto ta cu e pueblo Arubano 
ta bai uni tras di e forzanan cu 
kier pone un fin na pensamen¬ 
tonan malo asina y bai habri 
porta pa hendenan cu men¬ 
talidad constructivo, cu no tey 
pa tuma venganza contra otro, 
cu no tey pa trpa riba alma 
otro, pero kier cuminsa pone 
e blokinan di construccion pa 
un futuro di un pais nobo, ca¬ 
minda cu un por tin diferencia 
cu otro pero hamas ta bai asina 
leu manera Sr. Nelson Orlando 
Oduber. 

Mike Eman ta expresa cu Sr. 
Nelson Orlando Oduber ta un 
persona cu den ultimo 7 anan- 
an a demostra na nos pais cu e 
no ta lanta mainta y bisa kico 
e por haci pa e pobernan riba 
e baranca aki, kico e por haci 
pa e hobennan cu no ta mira 
un oportunidad den futuro di 
nos pais, kico e por haci pa e 


ancianonan den nos pais cu ta 
mira cu nan placa no ta alcanza 
pa un sobrevivencia husto den 
e pais aki, kico e por haci pa 
Aruba, imagen internacional 
pa nos por habri fronteranan 
nobo pa nos pais. Al contrario, 
e ta un persona cu a demostra 
pa 7 ana largo cu e ta lanta y 
e unico cosnan cu el a haci ta 
wak cual oponente politico 
e por persegui den un forma 
falso, cu no ta cuadra cu e 
sentimentonan mas escencial 
di un hende drechi, un ser hu¬ 


mano cu ta wordo guia pa nos 
creador, cu no ta wordo guia pa 
norma y balornan. E otro prior- 
idad cu Oduber a pone ta wak 
7 ana largo cual ruman, cual 
yiu, cual primo, cual swa e por 
promove a custia di e fondonan 
di e pais aki. “Esey ta e herencia 
di Sr. Nelson Orlando Oduber, 
un persona cu ta laga atras un 
Aruba caminda cu el a persegui 
hendenan inocente, crea hopi 
victimanan inocente y el a 
utiliza e fondonan, e sudor di 
e pais aki pa el a enriquece tur 


hende rond di dje a custia di 
e porvenir di e pais aki. Esey 
ta e persona responsabel pa e 
tragedia cu Aruba a biba den 
ultimo 7 ananan”. 

Finalizando Mike Eman a pidi 
pa nos tur haci un compro¬ 
miso pa hamas permiti pa 
mentalidadnan asina maligno 
por prevalece na e pais aki, pa 
nos para pa lo cual nos a sina 
di chikito di rectitud, honesti- 
dad y amor prohimo y para pa 
esnan inocente den e mundo 
aki. 


The link between my experience as an entrepreneur 
and that of a politician is all in one word: 

FRBEDOM 

- Silvio Berlusconi - 

AVP ainda no ta completamente satisfecho cu funcionamento di Ministerio Publico 


PARLAMENTARIO di AVP, Arthur 
Dowers durante conferencia di 
prensa a elabora riba e tema di 
husticia y con e mester funciona 
den un pais democratico. 

E ta splica cu na momento cu 
partido MEP a drenta gobernacion 
promer cos cu nan a haci ta nom- 
bra un comision di berdad cu ta 


un anticonstitucional y no tabatin 
ningun derecho di existencia. E 
Comsion aki a haci un trabou cu a 
costa Afl. 700 mil, preparando un 
esfera politico pa persegui perso- 
nanan den e comunidad aki pafor 
di e camindanan constitucional. 
Na promer instancia Ministerio 
Publico no tabata kier tuma e rap¬ 


port aki na serio y haci e trabou cu 
e comision aki a instruinan pa haci 
den nomber di Minister President 
di Aruba, pero un dado momento 
e presion politico riba Ministerio 
Publico tabata asina grandi y a 
sucumbi. 

E tempo aya por a scucha con Sr. 
Rudy Lampe tabata pone presion 


riba Sr. Nelson Oduber y e ultimo 
aki a bisa cu ta tur siman e ta yama 
Ministerio Publico puntranan ki 
dia nan ta cuminsa persegui cierto 
contrincantenan politico. 

Dowers ta kere cu esaki no sola- 
mente ta un pagina scur di nos 
historia, pero tambe a haci un dano 
sumamente grandi na imagen di 


nos sistema hudicial y Ministerio 
Publico, pasobra por corda cu na 
dado momento e presion politico 
riba Ministerio Publico tabata asina 
grandi cu e contrincantenan po¬ 
litico no por a ni papia mas mus- 
trando nan critica. E tempo aya 
Arthur Dowers y Mike Eman mester 
a presenta na dos ocasion na corte 
caminda cu nan a haya razon cu 
como politico nan tin e libertad di 
por cuestiona e funcionamento di 
Ministerio Publico. 

Dowers a bisa cu ora a cuestiona 
Ministerio Publico, nan a haci esaki 
cu un sentimento mixto, pasobra 
AVP semper a para pa un funciona¬ 
mento liber sin metemento politico 
di Ministerio Publico. Pero na mo¬ 
mento cu nan a realiza cu tabatin 
un infiltracion politico, cu tabatin 
ministernan y den caso aki Minis¬ 
ter di Husticia y Minister Oduber 
a pone un presion asina grandi 
riba Ministerio Publico, nan a sinti 
como miembro di Parlamento y 
defensor di pueblo, cu nan mester 
a sali cuestiona esaki. 

Arthur Dowers awe ta bisa cu nan 
no ta completamente satisfecho 
cu e funcionamento di Ministerio 
Publico. Aki e ta menciona e caso 
di ruma di Minister di Husticia cu 
a atropeya un hende y despues ta 
mira con un Hoofd Officier van 
Justitie ta bisa cu e persona aki no 
ta ‘zomaar iemand’. Parlamentario 
di AVP ta kere cu ora un hefe di 
Ministerio Publico haci un declara- 
cion asina, ta na su lugar pa esnan 
cu autoridad mas halto hala su orea 
of por lo menos bin den publicidad 
y bisa cu esaki ta un expresion cu 
nunca un miembro oficial di un 
instancia hudicial por haci, ya cu 
eynan ta confirma cu tin un divi¬ 
sion den comunidad caminda cu tin 
hendenan cu ta ‘zomaar iemand’ 
y tin hendenan cu no ta ‘zomaar 
iemand’. 

Finalizando Dowers ta considera 
cu aki tambe mester bin un corec- 
cion di parti di Ministerio Publico 
y ta sinti cu e persona cu a wordo 
persegui pasobra el a haci denuncia 
contra Sr. Hendrick Croes tambe lo 
mester haya un disculp, pasobra si 
ta berdad cu tabatin aangifte falso, 
sr. Nel Oduber y Rudy Croes tambe 
a haci aangifte falso den caso di 
Fondo di Desaroyo. 

Habri siman, 
anto burachi 



HABRI siman, anto burachi, ta un mal senal. Esaki ta loke 
cu a tuma lugar ayera, den prome oranan di mainta, cu polis 
mester a dente un persona burachi, cu no sa di pazuid ni 
panort. Como tal ta mihor pa dun’e un cuatro gratis, pa pasa 
su buracheria. E pregunta ta: “E persona aki no tin trabao? 
T’asina aki e ta cuminsa su siman? Anto con demas dianan 
di siman lo ta anto?” 


Contrario na e 
5 Florin bieu esun 
nobo ta hopi dificil 
pa falsifica 

BANCO Central ta trahando riba un posibel biyete di florin nobo 
cu diseno nobo, ta papia aki di aki un 4 aha. Funcionario di Banco 
Central ta bisa si cu e diseno cu tin na e momentonan aki ta uno 
hopi gusta pa turistanan, colectornan dor cu e ta colorido. 

Na momento cu cambia biyetenan y ta saca e anteriornan for di 
circulacion, ta varios no ta yega Banco Central. Aki funcionario di 
Banco Central a mustra cu na momento cu a bin cu e serie nobo 
na 2003, varios di e biyetenan bieu a keda den circulacion. Hopi 
hende ta keda cu nan pa recuerdo y esunnan cu a wordo bendi cu 
e colectornan no ta bin back pa Banco Central. 

Mas aleu funcionario di Banco Central ta indica cu contrario na e 
biyetenan di florin, nos modenanan si a wordo falsifica, special¬ 
mente e 5 florin cuadra. A cuminsa cu un 5 florin di 1997 cu no 
tabata pega na magneet, ora cu a informa publico di esey, a keda 
upgrade e falsificacion y a perfeccione. Na momento cu a ripara 
cu tur hende tabata wak cu 1997 ta e aha falso, e ora a cuminsa 
haci aha 1996. Na un dado momento esey a bira di mas y pesey 
Banco Central a dicidi di cambia e moneda aki y a bin cu e 5 florin 
rondo color oro. 

E 5 florin nobo a purba wordo falsifica, pero a keda demostra 
cu ta hopi dificil pa falsifica e monenda nobo y solamente Banco 
Central tin dos moneda cu a wordo falsifica, pero a resulta di ta 
intentonan fracasa. 


Nan a lubida di baha bandera 

AYERA nos tabata na Hospi¬ 
tal, y a tuma nota, cu esnan 
responsabel pa hisa y baha 
bandera a lubida di baha di 
baha esaki. E foto mes ta ilustra 
cu ya tabata ora di anochi, y pa 
tin bandera hisa, maske e ta 
half-stok, mester cumpli cu su 
reglanan protocolario. Corda 
bon, bo ruman chiquito ta vigila 
e ruman mayo. 



Eman a pidi secretario di defensa pa wak si por 
habri oportunidadnan pa militarnan Arubiano 


LIDER di partido AVP, Mike Eman dunando un relato riba su 
reunion cu secretario di defensa Hulandes Jack de Vries. Aki el a 
papia riba e situacion di Arubianonan cu ta den servicio militar 
na Aruba caminda hopi di nan ora nan yega edad di 30 aha no 
tin oportunidad pa continua a no ser cu nan por drenta e officier 
opleiding cu tin exigencianan hopi halto y ta bastante dificil, ade- 
mas cu ta na Hulanda mester continua cune. 

Eman a puntra e secretario di defensa cual lo por ta e oportu¬ 
nidadnan cu lo por habri pa e hobennan aki, pasobra nan ta 
resaltando den nan disciplina, den nan forma profesional di sirbi 
cuerpo militar di Reino y toch ora nan yega 30 aha ta dificil pa 
nan continua. Sr. de Vries a priminti lider di AVP cu el lo bai mira 
kico por sosode. 

Finalizando el a bisa cu asina tin mas informacion riba esaki lo 
bolbe riba e tema. 

Mr Chris Lejuez: 

Mester adapta leynan pa evita cu den futuro 
mandatarionan inocente por wordo persegui asina facil 


MR Chris Lejuez ta un abogado 
cu a traha 7 ana largo riba 
henter e caso di Fondo Desa- 
royo San Nicolas. Mirando e 
trayectoria aki a puntre kico por 
haci pa evita cu algo similar por 
tuma lugar den futuro. 

E ta considera cu mester adapta 
e leynan cu tin na Aruba promer 
cu por persegui un minister of 
ex minister. E ta considera cu 
e ley ta mucho facil y ta lague 
hopi den man di Ministerio 
Publico so pa tuma decision si 
ta persegui of no un minister of 
ex minister.Na Hulanda promer 
cu por persegui un minister 
mester permiso di Parlamento 
Hulandes, pero esey no ta existi 
na Aruba. Tambe promer cu por 
persegui un minister mester 
haci un investigacion hopi rig¬ 
uroso, esaki tampoco ta existi 
na Aruba. Aki ta dor cu defensa 
na februari 2005 a pidi huez 
pa tende hopi testigo a habri 
caminda pa haci e investigacion 
mas amplio posibel y dor di esey 
por a haya un bistå mas claro 
riba lo cual berdaderamente a 
sosode. Segun Lejuez, e sistema 
cu nos tin cu actualmente ta 
permiti persegui ministronan 
sin suficiente garantia pa per- 
sonanan cu ta inocente, mester 



HOTLINE 

733-8477 


Pigicel 



wordo drecha. Esey ta e les cu 
mester sina for di e caso aki. E 
ta considera cu mester bin cu 


iniciativanan manera esun di 
prof. de Jong, pa drecha e ley 
aki mas pronto cu ta posibel pa 


proteha esnan cu ta inocente 
y particularmente nos manda¬ 
tarionan pa nan no haya nan 


mes den e tipo di problemanan 
aki asina facil manera cu e la 
sosode e biaha aki. 

Post Aruba a celebra 30 ana di servicio di Eldrid Angela 




DIA 11 di juli 2008 Eldrid 
Angela, mihor conosi como 
“Dichi”, a cumpli 30 ana den 
servicio di Post Aruba NV. Esaki 
a wordo celebra den compa- 
nia di e director, Sr. Kees van 


Nederkassel, demas miembro- 
nan di gerencia y su coleganan 
di Post Aruba. 

Sr. Eldrid Angela a drenta servicio 
di Land Aruba como postknecht 
dia 11 di juli 1978. Semper Eldrid 
a keda traha den e departamento 


di bestelling na Directie Pos- 
terijen. Eldrid a cuminsa traha 
como postknecht y a pasa den 
tur function cu e departamento 
di bestelling conoce. Desde 1 di 
augustus 2006 Eldrid a tuma e 
desicion pa bai traha den servicio 


di Post Aruba NV y entrega su 
status di ambtenaar. 
Actualmente Eldrid Angela ta 
ocupando e puesto di Senior 
Groepsleider di e departamento 
di postpakket. 


Sr. Angela ta un persona serio, 
deportivo y dedica na su trabao. 
Den nomber di Post Aruba NV. 
Nos ta felicita di curason sehor 
Eldrid Angela pa e 30 aha nan. 
Nos tambe kier felicita su famia 
cu e hubileo aki. 


Siman deportivo Dakota Pariba vs Dakota Pabao 

A habri cu nochi cultural den Centro di Bario y Deporte Dakota 


Scirbi pa: Ruthy “Lady Ruth’Vrieswijk-Bergen 




y & ^ 



DAKOTA: E dushi bario di 
Dakota ta den luz atrobe cu su 
siman deportivo, cu un apertura 
di un tremendo nochi cultural 
diasabra dia 12 di juli ultimo. 
Diadomingo dia 13 tabatin 
e weganan di futbol Lifida y 
henter e resto di siman aki, tin 
weganan deportivo tur anochi 
cuminsando pa 7’or den Centro 
di Bario y Deporte Dakota. 

Tin un biento fresco ta supla 
atrobe, cu miembronan den un 
directiva dinamico, trahando 
cu curazon pa nan dushi bario 
“Dakota tur dia “. E programa 
deportivo ta consisti di we¬ 


ganan di domino, (bao di 60 y 
riba 60 ana di edad), weganan 
di biljart, weganan di voleybal, 
sesosport (hersengymnastiek) 
y futbol. 

Dakoteronan, famia yamigonan 
ta wordo invita pa bin presencia 
y apoya tur esnan cu lo enfrenta 
otro durante henter e siman aki, 
pa estrecha e lazonan di amis- 
tad y prohimo ruman atrobe un 
crenchi mas. Y....may the best 
ones win!! Mas vale participar 
que ganar!! 

Un siman pret, dushi di amis- 
tad, como un simia positivo cu 
tin cu inspira e mente, alma y 


curazonnan atrobe cu cosnan 
bon. Palabranan di exito ta bay 
na tur deportista cu lo midi 
forsa deportivamente cu otro y 
na tur e fanaticonan cu lo bay 
apoya nan banda di Dakota, sea 
Dakota Pariba of Dakota Pabao, 
nos deseo pa dushi ambiente di 
amistad. 

Riba e potretnan por admira 
impresionnan bunita di e ano¬ 
chi cultural dushi cu varios 
di e artistanan cu a duna nan 
actuacion, sea den canto, baile 
of poesia. Un publico grandi a 
goza di cada presentacion, cu 
a wordo ofreci di curazon, un 
anochi placentero cu a culmina 


cu e presentacion di e fantas- 
tico grupo MC-Four den un 
re-encuentro unico, cu bailenan 
dinamico y alegre hinca den 
otro durante mas o menos 10 
dia di tempo. 

Celebra 5 aha cu nos: 

• Awe Digicel ta REGALA BO Afl.5,- na credito 

• Manda SMS awe pa solamente 5 een. 

• Yama pa solamente 5 een despues di 2 min (Prepaid Digicel pa Digicel) 

• Yama International y ricibi 5 min GRATIS despues di 5 min. 

• Bin celebra 5 anja cu Digicel Red Concert dia 25 di Juli 
na unda nos lo saka e ganador di Afl.50.000 


Pa mas informacion yama 522-2222 of 145 gratis for di bo celular. 
www.digicelaruba.com 


Digicel 

E Red Mas Grandi y Mihor. 

Aruba Airport Authority ta raporta crecimento positivo 


Pa e di dos kwartaal di 2008 



ARUBA Airport Authority N. V. 
ta contento pa anuncia su di 
7 biaha consecutivo cu resul- 
tadonan di kwartaal positivo 
tanto den percentahe di e creci¬ 
mento di trafico y e cifranan di e 
revenue generating passengers 
(RGP). E cifranan di RGP y bue- 
lonan comercial a subi compara 
cu e di dos kwartaal di 2007 cu 
6.8% y 3.5% respectivamente. E 
cifranan di RGP pa April, Mei y 
Juni tabata 3.3%, 15.8% y 2.4% 
mas halto cu e mesun lunanan 
den 2007. E prome mitar di 
2008 ta mustra cifranan di RGP 
y buelonan comercial mas halto 
compara cu e prome mitar di 

2007 cu 16.8% y 14.7% respec¬ 
tivamente. 

Buelonan comercial mensual 
durante e di dos kwartaal di 

2008 a mustra crecimento den 
April cu 3.4%, Mei cu, 8.1%, 
pero cu un caida minimo den 
Juni cu -1%. Pa cada segmento 
di mercado durante e di dos 


kwartaal, Merca/Canada, An- 
tiyas y Europa a crese cu 7.4%, 
7.0% y 16.4% respectivamente, 
mientras cu e buelonan comer¬ 
cial di Latino America a baha 
cu -6.6% compara cu e di dos 
kwartaal di 2007. Santa Bar¬ 
bara su accidente fatal banda di 
Merida aigun luna pasa a causa 
un bahada severo den e buelo¬ 
nan for di Caracas y Maracaibo. 
E buelonan ta wordo spera cu lo 
bai bek na e Schedule normaal 
den e di 3 kwartaal di 2008. 
Tur e mercadonan principal 
di turismo basa riba e resulta- 
donan di RGP durante e di dos 
kwartaal a mustra crecimento 
positivo compara cu e resulta- 
donan di e di dos kwartaal di 
2007 cu exepcion di Antiyan- 
an Hulandes. Merca/Canada, 
Europa y America Latina a 
crese cu 8.3%, 11.6%, 7.0% 
respectivamente, mientras cu 
Antiyanan Hulandes a baha 
cu 8.1% compara cu e di dos 


kwartaal di 2007. Europa a 
mustra un crecimento stabiel 
door di Arkefly, Martinair y First 
Choice. Efectonan di e situacion 
economico, prijs di petroleo y e 
industria aereo na Merca ainda 
no a manifesta nan mes den e 
resultadonan di e kwartaal aki 
diAAAN.V. 

Norte America ta sigui exper- 
encia aumento di pasahero y 
ocupacionnan mas halto pa 
cada buelo. American Airlines 
a anuncia menos buelo for di 
JFK Airport na New York pa 
Aruba; for di buelonan diario pa 
4 buelo semanal na September. 
Socionan di aerolinea Conti¬ 
nental, Jetblue y Delta Airlines 
cu tur ta brinda servicio pa New 
York tambe, lo monitoria e de¬ 
manda di e mercado. Ademas , 
e buelonan diario di American 
Eagle for di San Juan, lo wordo 
cancela desde dia 3 di Septem¬ 
ber 2008. 


E enfoque principal di AAA N.V. 
pa Norte America ta sigui ta 
mantencion di e servicionan ac- 
tual pa 2008 y 2009. Tin aigun 
desafio encuanto e economia 
Mericano cu senalnan fuerte 
di e recesion cu ta birando mas 
fuerte, e costo di gasoline ke- 
dando riba US$135.00 pa bari 
y e cambionan drastico den e 
industria di aerolinea pa e por 
bira rendabel. Aigun aerolinea 
mas chikito a cancela nan op- 
eracion, mientras cu carriernan 
Mericano a cancela buelonan 
di nan avionnan mas bieu y ta 
cancelando e rutanan menos 
rendabel, mayoria di e carrier¬ 
nan ta adaptando nan modelo- 
nan di negoshi pa bira rendabel 
cu e costonan di gasoline cu ta 
na nivelnan halto. 

“Nos resultadonan pa 2008 a 
surpasa nos expectativanan 
te cu awor, y nos lo continua 
traha pa mantene e relacion- 


nan fuerte cu nos aerolineanan 
socio”, asina Peter Steinmetz, 
Managing Director di Aruba 
Airport Authority N.V., a bisa. 
“Mi a yega di bisa esaki caba 
den pasado y lo sigui bisa cu 
nos compromiso ta pa mantene 
e buelonan scheduled actual for 
di tur e mercadonan. Ademas 
nos tin un relacion hopi fuerte 
cu Aruba Tourism Author¬ 
ity y Aruba Hotel and Tourism 
Association pa sigura y ricibi 
e apoyo apropia den e merca¬ 
donan. Banda di esei, el a bira 
hopi cla den e ultimo simannan 
con importante diversificacion 
di servicio aereo ta, algo cu 
nos team ta tarahando duro pa 
mantene y lo sigui haci esaki 
tambe. Prijsnan di gasoline na 
e nivel asina halto, reduccion 
di buelo na gran escala y cance¬ 
lando buelonan cu avionnan cu 
ta gasta mas gasoline na Merca, 
tin un impacto directo riba tur 
hende.” 

Florin Arubano ta un placa masha sigur 

Te na e momentonan aki no por a falsifica nos florin na un forma bon 


DEN entrevista cu Banco Cen¬ 
tral riba florin Arubano por a 
tende cu nos a cuminsa cu nos 
florin na 1986 ora nos a haya 
nos Status Aparte. E promer 
biyetenan tabata berde cu a 
wordo traha cu ehempel di e 
10 florin di Antiyas Hulandes 
cu riba dje tabatin e edificio- 
nan di Aruba Caribbean Hotel 
e tempo ey. 

Despues di esey a prepara pa 
traha nos mes placanan cu a 
bira esunnan cu ainda ta den 
circulacion. Na 1990 nan a 
drenta den circulacion, na 1993 
nan a wordo adapta y ultimo a 
wordo adapta atrobe y esey ta 
esunnan cu ta den circulacion 
awor cu ta wordo yama bi¬ 
yetenan di serie 2003 caminda a 
upgradenan cu aigun marcanan 
di seguridad. Riba e biyetenan 
di 100 florin a pone folie y e hilo 


di silver. Intencion di esaki ta pa 
nos placanan no wordo falsifica 
y semper mihor cos cu por check 
riba un biyete si kier controle 
ta pa tene na halto caminda cu 
mester wak e watermerk cu ta 
e mata di dividivi. 

Cada 7 ana paisnan ta adapta 
nan biyetenan pa asina wak kico 
tin riba mercado pa mehora nan 
seguridad. 

Mustrando riba e seguridad di 
nos placanan, Banco Central ta 
bisa cu e folie cu tin riba nan, 
na nomento cu copi’e nunca e lo 
sali bon, y e ta sali preto, mescos 
cu e hilo di silver. 

Si publico sa e tipnan chikito di 
con pa check nos placanan ta di- 
ficil pa placanan falsifica pasa, 
pasobra nan ta mal traha. 

Pa esnan cu ta traha anochi y no 
tin suficiente luz pa controla e 
biyetenan, nan por usa un UV 
lamp. Riba e biyete aigun fibra 


chikito ta ilumina y esey no ta 
pasa nunca riba e biyetenan 
falso, pasobra no ta usa papel 
di banco den caso di falsifica- 
cion. 

Banco Central a parti varios 
biaha via banconan comercial 
foyetonan cu ta duna full un 
splicacion di e seguridad di nos 
placa, kico wak den dje pa sa si e 
ta autentico of e ta falsifica. 
Lugarnan cu mas placa falso 
a pasa tabata na pompnan di 
gasolin, Lotto pa deporte, su- 
permercadonan y segun Banco 
Central e placanan aki ta den 
hopi mal condicion, mester bisa 
si cu no ta hopi. 

Banco Central ta confisca e pla¬ 
canan falso y segun nan ta in¬ 
forma ta masha poco hendenan 
cu a bira victima ta hiba e biyete 
falso na Banco Central. Mayoria 
di e placanan falso a yega Banco 
Central via banconan comercial, 


ora e comerciante a bai hiba su 
deposito y cahero di banco a 
detecta cu e ta falso. 
Importante ta pa esnan cu tuma 
placa detecta e biyete falso in- 
mediatamente, pasobra e ora 
ey nan tin e persona cu tin e 
placa falso nan dilanti y aplica e 
tipnan cu Banco Central ta duna 
den nan foyeto, esta observa e 
persona, wak si por yama polis 
di biaha, check si por haya ID 
di e persona. Di e forma aki por 
stop e personanan aki di haci e 
falsificacion aki. 

Esnan cu ta interesa den haya 
mas informacion riba nos pla¬ 
canan y con pa detecta biyetenan 
falso por acudi na Banco Central 
caminda e funcionario encarga 
cu e departamento aki lo por 
duna mas informacion, of hasta 
e mes por acudi na e negoshi pa 
duna e splicacion adicional riba 


e seguridadnan cu tin riba nos 
biyetenan. 

Funcionario di Banco Central 
ta afirma cu nos florin ta basta 
sigur, pasobra si wak loke a 
purba falsifica di nos placanan 
ta cosnan masha malo mes, 
es decir, no ta practicamente 
perfecto manera por wak e fal¬ 
sificacion di dollar. 

Banco Central ta controla tur e 
placanan cu ta drenta di ban¬ 
conan comercial. Nan tin un 
machin specialmente programa 
caminda ora p.e. ta bai procesa 
biyete di 25 florin e ta pasa dor 
di e machin dor di diferente 
sensornan cu ta check si e ta un 
bank papier of no, ta check si e 
folie tey, si e hilo di silver tey. Es 
decir cu si un dia un banco skip 
un placa cu ta falsifica y mande 
den su deposito, e machin ta 
sake un banda di biaha. 




Nos di Lucky Store Group 
kier a felicita Digicel 
cu nan 5 ana di existencia 
dunando e producto 
y servicio cu Aruba merece! 

Digicel ta yama su clientenan “danki” den gran forma 



“ANA den ana afor nos tin campana, 
pues un dia special manera awe nos lo 
no laga pasa sin mas” asina Michelle 
Winklaar den su calidad di gerente gen¬ 
eral di Digicel Aruba a bisa. E ta referi na 
cantidad di campananan cu e compania 
lo tin awe specialmente pa su clientenan. 
“No por otro, nos mester gradici tur nos 
clientenan cu a sa di sostene nos pa e 
ultimo 5 ananan aki”, asina e gerente di e 
compania di celular cu mas ta creciendo 
den Caribe y awor tambe den Centro 
America a sigura. “Pa cuminsa nos ta 
duna tur nos clientenan yamadanan 
gratis awe”, e ehecutivo di e compania 
ta referi aki na e hecho cu tur cliente ta 
ricibi 5 florin riba nan cuenta awe. Pues 
lo duna tur cliente 5 florin na yama¬ 
danan gratis. Kedando den e trend di tur 


cos cu e cifra 5, tambe lo reduci nan tari- 
fanan di SMS awe na 5 een ora manda 
un mensahe for di un celular Digicel pa 
un otro celular Digicel. Ta keda vigente 
e campana cu ta sigui durante henter e 
luna aki na unda cu clientenan ta paga 
solamente 5 een pa minuut despues di 
nan di dos minuut mientras cu pa esnan 
cu ta haci yamadanan internacional lo 
haya 5 minuut na yamada gratis cada 
bez cu nan papia pa 5 minuut largo. 
Riba dje e compania awe lo parti premio 
na cantidad riba caya, euminsando for 
di mianta trempan te cu atardi laat. Lo 
core den autonan dorna awe y lo duna 
regalo na esnan cu awe bisti na cora. 
Tambe lo tin chens di gana premionan 
special awe ora cu eumpra un celular 
nobo den cualkier un di e tiendanan 


di Digicel. Claro cu tur cliente awe lo 
hana bolo regalo ora cu nan drenta den 


cualkier un di e tiendanan di Digicel, cu 
awe ta di fiesta. 


Tin dos campana cu te awe ta 
den mente di tur hende 

Digicel a resalta pa su cre- 
atividad den campananan 
promocional 


“TUR nos campananan ta hala 
atencion, pero mi ta sigur cu 
tin por lo menos dos di nan 
cu semper a keda pega den 
mente di nos clientenan”, asina 
Michelle Winklaar a bisa ora 
cu e tabata recorda e ultimo 5 
ananan di Digicel na Aruba. E 
ehecutivo di e compania cu mas 
ta creciendo na Aruba, Antiyas, 
den Caribe y awendia hasta den 
Centro America a enfatisa cu for 
di nan inicio nan a sa di causa 
furor den e mercado. “No por 
otro. Prome cu nos a lanza nos 
servicionan e comunidad nunca 
a experiencia un competencia 
asina fuerte cu lo por a cambia 
hasta e forma di propaganda 
productonan”, el a anadi. Mi ta 
corda ainda dia cu nos a lanza 
nos prome campana di fin di ana 
na November di ana 2003. Nos 
a lanza un promocion na unda 
cu clientenan cu a eumpra un 
celular prepaid of postpaid por 
a participa den nos campana 
cu tabatin un premio special di 
“Biba un ana gratis cu Digicel”. 
E ganador di e campana a ricibi 
su hypotheek, awa, coriente, 


comestibles y gasolin paga du¬ 
rante un ana largo. Riba dje a 
regala cada miembro di famia 
un celular gratis y un suma di 
Afl. 1000.00 na yamada gratis 
durante un ana largo. Esaki ta¬ 
bata solamente e prome premio, 
pasobra ainda tabatin un canti¬ 
dad di premio mas chikito. 

“E ana siguiente nos a pensa 
con nos lo bay surpasa e espe- 
ctativanan di nos clientenan. E 
ora ey nos a lanza nos campana 
di Spin e wielpa gana 100 mil cu 
mesora a pega masha duro tam¬ 
be”, asina Michelle Winklaar a 
recorda. Dia 2 di Januari 2005 
a saca e ganador di e campana 
aki durante un programa Live 
na ATV for di Crystal Theater 
den Renaissance Resort. Aki un 
hoben a gana e suma grandi aki 
cu mesora ela bisa di lo usa pa 
su estudio. Ta obvio cu desde e 
tempo ey e compania a bin ta 
hincando masha tempo y pre- 
paracion den su campananan 
publicitario pasobra e comuni¬ 
dad tur ana sa cu Digicel ta bin 
cu algo spectacular. 

Denis O’Brien a bini Aruba 
specialmente na e 
ocasion ey 

Lansamento di 


Digicel na Aruba 
tabata spectacular 




E tabata masha spera pasobra e intencion tabata pa lanza e 
servisionan di Digicel for di aigun luna prome. Contratiemponan 
sinembargo a haci cu cada bez tabata aplaza e dia di cuminsa 
cu e operacionnan den forma oficial. Riba dia 15 di Juli 2003 
den oranan di mainta sinembargo a tuma lugar e conferencia di 
prensa den Renaissance Conference Center na unda cu e propio 
Presidente di e compania, esta Sr. Denis O’Brien tabata na Aruba 
pa por a anuncia apertura oficial di e servicionan na pueblo. 
Riba e dia aki a usa modelonan pa presenta e prome modelonan 
di celular pa nos isla. Durante e conferencia di prensa a haci un 
presentacion di video pa asina sera e prensa conoci cu e compania 
cu na e momentonan ey tabata operando den solamente 3 isla. 
Awendia, 5 ana despues, Digicel ta operando caba den 23 pais 
y ta spera cu den e siguiente lunanan e cifra aki lo yega te na 26 
mercado. Riba un dia manera awe ta bon pa corda toch di unda 
tur cos a cuminsa. 


Empleadonan fiel trahando 5 ana na Digicel 



E compania tabata planea pa 
habri hopi prome cu na luna 
di Juli 2003, pero pa diferente 
motibonan y contratiemponan 
no a logra e tempo ey. Cu con- 
sequencia cu Digicel a cum¬ 
insa opera aigun luna prome 
cu ela lanza su servicionan 
na comunidad. Como tal, na 
luna di Februari un total di 11 
empleado ta recorda e hecho 


cu 5 ana pasa nan a cuminsa 
nan carera den e compania 
nobo di comunicacion mobil, 
esta Digicel. Nos ta menciona 
carera, pasobra mayoria di 
e grupo di 11 empleado aki 
awendia ta ocupa puestonan 
di supervisor y tin di nan hasta 
gerencial den e compania na 
Aruba. E empleadonan fiel 
aki ta Jeannie Baiz, Junella 


Courtar, Jackie Rietwijk, Angie 
Coronel, Lini Geerman, Ernesto 
Underwood, Bladimir Yeguez, 
Arsenio Gumbs y Sheila Rich- 
ardson. Gerencia y personal 
di Digicel Aruba ta felicita nan 
coleganan cu nan aniversa- 
rio....nan ta ehempelnan di 
loyalidad, colegialidad y ta 
embahadornan di bon servicio 
na cliente. Pabien! 

Pabien Digicel 


Cu boso 5 ana 
riba nos dushi 
isla di Aruba. 

Betancourt ta dedica condecoracion na companeronan di cautiverio 



E ex rehen Ingrid Betancourt, 
cu ayera a worde condecora 
pa president frances Nicolas 
Sarkozy, cu e Legion di Honor, 
e distincion Frances mas halto, 
a dedica e galardon aki na su 
companeronan di cautiverio 
y “na esnan cu lo no bolbe, y 
esnan cu ta sperando”. 

“Bo ta un simbolo di speransa 
pa Republica Frances y na su 
nomber mi ta otorgabo e Legion 
di Honor”, e president Frances 
a bisa, ora e’la entrega e con¬ 
decoracion. 

“Mi tin un curason aflihi paso- 
bra mi companeronan di des- 
furtuna, otro colombianonan 
manera mi, a keda den man 
di FARC y nan no tin voz”, e 
ex rehen a bisa contestando e 
homenahe di president Frances 
na un muher cu a sa di mantene 
su mes “digno, para riba su pia, 
orguyoso y balente” durante 
e seis ana y cinco luna di cau¬ 


tiverio. 

Ingrid Betancourt na e oca- 
sion aki a reitera su yamada, 
formula na cada ocasion desde 
su liberacion dia 2 di juli, pa 
sigui cu e mobilizacion na favor 
di e rehennan cu ainda ta den 
mondi Colombiano. 

“Mi ta pidi boso pa corda riba 
nan hunto cumi, y pa sigui 
lucha, pa sigui papia di e re¬ 
hennan Colombiano, (...) pa 
papia nan nan nomber, y tene 
speranza”, e’la bisa dirigiendo 
su mes na esnan cu a asisti na e 
recepcion na ocasion di e fiesta 
nacional Frances ofreci den har- 
din di Palacio di Elysee. 

“Nan mester worde libera rapi- 
damente”, e’la insisti. Mi ta pidi 
boso “pa no lubida nan, pa no 
kere cu ta imposibel pasobra 
nan mester worde libera rapi- 
damente, esaki ta cuestion di 
tempo”. 

“Evidentemente mi ta conta 


cubo senor president, mi ta 
conta cu Carla (...), mi ta conta 
cu mi amigo Bernard Kouch- 
ner, pasobra boso por papia, 
boso tin e forza pa pidi y exigi. 
Mi ta conta cu boso tur, cu ta 
aki cumi”, Ingrid Betancourt 
a bisa. 

E ex rehén, cu a papia e prome 
parti di su discurso na frances, 
a sigui despues na spano “paso¬ 
bra e momento aki mi ta dedica 
na Colombia y na mi compa¬ 
neronan cu a biba asina hopi 
momentonan dificil cumi”. 

Cu un voz cu devezencuando 


tabata kibra pa emocion, In¬ 
grid Betancourt tabata tin pa- 
labranan special pa esnan cu a 
worde libera hunto cune dia 2 
di juli ultimo, citando entre otro 
e cabo enfermero William Pérez 
cu, segun e’la bisa, a salba su 
bida ora e tabata malo. 

“E medaya aki, e distincion 
aki, ta pa tur esnan cu a sufri 
cautiverio cumi, esnan cu lo no 
bolbe, y mas cu tur, esnan cu ta 
sperando pa nan turno yega pa 
worde libera”, e’la bisa cun un 
voz temblante. 

Comprometiendo esnan pre- 


sente un biaha mas den e lucha 
pa liberacion di tur e rehennan 
Colombiano, entre cual tin 
varios militar, Ingrid Betan¬ 
court a tira un bistå den futuro 
y a expresa loke e’la bisa ta un 
sono. 

“Mi ta sona cu e dia cu nan lo 
t’aki cumi, riba otro 14 di juli, 
y cu nan lo vibra manera solda 
observando e desfile extraordi- 
nario aki”. 

“Nos lo tene man di otro y nos lo 
tin e ocasion di gradici Francia 
pa a yuda nos asina hopi”, e’la 
conclui. 



Oposicion a marcha contra kitamento di derecho pasivo 

electoral di nan candidatonan 




MILES di venezolano a mar¬ 
cha diasabra contra kitamento 
di derecho pasivo electoral cu 
Contralorfa General di e Repub¬ 
lica a dicta contra candidatonan 
di oposicion cu ta opta pa fun- 
cionnan regional. 

Gritando “Libertad” y cu ban- 
deranan Venezolano den man, 
e manifestantenan a yega pa di 
dos biaha na Corte Supremo 
di Husticia, caminda nan a 
exigi pa anula e lista di 272 
candidato, mayoria di oposi¬ 
cion, cu contraloria ta impedi 
pa participa na e eleccionnan 
municipal di november. 


“Nos no por permiti cu nos 
derechonan civil ta aworde 
atrapa, pesey nos ta exigi pa e 
tribunal declara e lista como in- 
constitucional”, segun Veronica 
Pino, un secretaria di 35 ana, 
cu tabata tin un pancarta cu e 
lema: “jNo a la inhabilitacion! 
i Si a la constitucion!”. 
Periodistanan cu a presencia e 
manifestacion a haci un calculo 
di como 10 mil participante. No 
tin cifra oficial di autoridad. 
Aunque ningun a worde acusa 
formalmente di ningun delito, 
e contralor general di republica, 
Clodosbaldo Russian, na febru- 


ari a anuncia un lista di 386 per¬ 
sona cu no por postula nan mes 
como candidato pasobra nan ta 
worde vincula cu acusacionnan 
cu ta varia di nepotismo te na 
otorgamento ilegal di contra- 
tonan publico. 

Diabierna ultimo contraloria a 
reduci e lista aki di casi 371 pa 
272, debi na vencemento di e 
periodonan di sancion, segun e 
propio Russian a informa. 

Sin embargo, e lidernan di 
oposicion ta bisa cu e ta sigui 
viola constitucion venezolano, 
cu ta defende e derechonan 
politico di tur ciudadano a 


menos cu esakinan ta acusa 
di un crimen y condena pa un 
tribunal. Te awor ningun di e 
nombernan riba e lista ta cai 
bao di e categoria aki. 

Representantenan di Iglesia 
catolico venezolano a condena 
e lista, y a tuma e prohibicion 
como “un medida cu ta tira 
un nubia scur riba e ambiente 
democråtico” di eleccion. 
Otronan cu ta kere cu Russian 
ta viola ley cu e lista aki, ta por 
lo menos 12 miembro di Asam- 
blea Nacional, cu na 1999 a 
crea e constitucion vigente. Un 


di nan ta e ex-caså di Chåvez, 
Marisabel Rodriguez, cu tambe 
a join e marcha apoya pa varios 
participante. 

Rodriguez tambe a critica Rus¬ 
sian pa exclui ilegalmente “es¬ 
nan cu no ta comparti e pro¬ 
grama socialista”. 

E president di Tribunal Su¬ 
premo di Husticia, Luisa Estella 
Morales, diabierna ultimo a 
insisti den independencia di e 
organo, y a sigura cu e hueznan 
ta studia e caso di hopi cerca. 
“Nos no ta accepta presion 
di marcha, ni di Gobierno”, e 
magistrada a bisa. 

Miss Venezuela ta Miss Universo 2008 




MISS Venezuela a logra conk- 
ista e titulo di Miss Universo 
2008, despues cu ya a haci 
diezdos ana cu e pais aki a saca 
un Miss Universo. 

Dayana Mendoza a ricibi e 
corona cu ta confirma cu e ta e 
muher mas bunita di e planeta. 
Sorpresivamente e ana aki, di 
e cinco finalistanan di e con- 
curso di beyeza mas famoso di 
mundo, cuater tabata latino. 
Taliana Vargas, Miss Colombia, 
tabata e prome finalista; Miss 
Republica Dominicana tabata 
e di dos finalista; Miss Rusia 



e di tres finalista; y como di 
cuater finalista a worde elegi 
Miss Mexico. E ciudad costera 
Vietnamita di Nha Trang tabata 
yen di beyeza cu tur e reinanan 
cu a brota beyeza y energia den 
e gran evento aki. 



Chåvez ta menasa cu denunciå Exxon pa robo di petroleo 


MARACAIBO - President 
Hugo Chåvez a menaza cu 
denunciå e multinacional 
petrolero Exxon Mobil na 
tribunalnan internacional pa 
e supuesto robo di petroleo 
venezolano via “tuberianan 
secreto”. 

“Y nos tin e pruebanan pa bai 
tribunal internacional.... Nan 
tabata tin aigun campo cu nan 
mes ta controla, nan tabata 
saca petroleo den oranan di 
marduga, via tuberianan scon- 
di den mondi, y gas tambe. 
Nan tabata bisa cu no tin gas, 
y mientras tanto nan tabata 
horta gas di nos”, e mandatar- 
io venezolano a bisa durante 
e di V cumbre di Petrocaribe, 
cu a tuma luga na Maracaibo, 
Venezuela. 

Chåvez no a splica na cual 
tribunal e lo haci e demanda, 
ni tampoco e procedencia di e 
pruebanan, pero e’la sigura cu 


e y su ekipo ta sigui “acumula 
un archivo” di e actividad- 
nan di Exxon Mobil, tempo e 
compania aki tabata opera na 
Venezuela, ananan atras. 
Exxon Mobil, cu sede na Ir¬ 
ving, Texas, ta den un bataya 
legal cu Caracas despues di 
e nacionalisdacion, na mei 
2007, di su proyectonan na 
Venezuela. 

Na januari ultimo, e compania 
a presenta documentonan 
den un corte na New York, 
cu ta demostra cu Exxon a 
logra haya un congelamento 
di 12.000 miyon dolar na 
activonan mundial di PDVSA 
pa parti di un corte britanico. 
Pero na fin di april un juez bri¬ 
tanico a anula e orden ey. 

Chåvez tabata satisfecho cu 
e decision na e momento ey, 
pero a adverti: “nos mester 
keda alerta pasobra nos sa ta 
ken nos ta enfrentando, nos 


sa cu imperialismo no ta re- 
conoce ley”, e’la bisa, aparent- 
mente referiendo na e hecho 
cu ainda e proceso di arbitrahe 
entre e empresa Mericano y 
PDVSA ta pendiente. 


E compania Mericano, dilanti 
husticia a cuestiona e nacio- 
nalizacion di un di su cuater 
proyectonan di petroleo pisa 
den cuenca di e nu Orinoco, 
un di e depositonan mas rico 
di mundo. 



PABIEN 

DIGICEL 




Rruba Security 
8 Crime Preuention 












































181 Intemacional 


Diamars 15 di Juli 2008 I AWEMainta 


Fiesta nacional Frances presenciå 
pa cantidad di hefe di Estado 


DEN un hecho sin precedencia, 
e desfile militar di e fiesta na¬ 
cional Frances na Paris a tuma 
lugar ayera dilanti decena di 
Hefenan di Estado y di gobi¬ 
erno, entre cualnan tabata e 
controversial president sirio 
Bachar Al Assad y e secretario 
general di Nacionnan Uni, Ban 
Ki-moon. 

Tur e dirigentenan cu a par- 
ticipa diadomingo na e cumbre 
di inauguracion di Union Med- 
iteraneo (UPM), cu ta consisti 
di 43 pais, a worde invita pa 
president Frances pa ta parti di 
e tribuna di honor di e desfile, 
ubica na Place de la Concorde, 
na e parti abao di e avenida 
famoso di Champs Elysee. 
Mayoria di e invitadonan di 
diadomingo tabata presente 
pa e ocasion aki, incluyendo Al 
Assad, e prome ministro israeli 
Ehud Olmert, e president egip- 


cio Hosni Mubarak y e presi¬ 
dent di Autoridad Palestino, 
Mahmud Abas. 

Olmert y Al Assad, cu nan pais 
ainda oficialmente ta den guera 
desde 1948, tabata sinta un par 
de meter di otro, pero a evita 
di topa otro ora nan a yega e 
tribuna oficial. 

Entre e presentenan tambe 
tabata e canciyer aleman An- 
gela Merkel, e prome ministro 
italiano Silvio Berlusconi y e 
president di gobierno Spano, 
José Luis Rodriguez Zapatero. 
E presenciå, entre e hefenan di 
estado y alto funcionarionan, 
di Bachar Al Assad, cu ta dirigi 
un di e regimennan cu ta worde 
considera esun mas represivo, 
a worde fuertemente critica 
na Francia, pa e oposicion di 
izquierda y pa organizacion- 
nan di defensa pa derechonan 
humano. 


Ex militarnan Frances a mustra 
nan disgusto pa e presenciå di 
Bachar Al Assad, denunciando 
“un ofensa na memoria” di 58 
solda Frances cu a muri na Bei- 
rut na 1983, den un atentado 
contra nan cuartel, atribui na 
Siria pa hopi observador. 
Esnan responsabel di Francia 
a bisa cu Assad a worde invita 
mescos cu tur e otro dirigente¬ 
nan cu a participa diadomingo 
na e inicio oficial di Union Med- 
iteraneo, un di e proyectonan 
grandi di e president Frances, 
Nicolas Sarkozy. 

Prome ministro Frances Fran- 
gois Filion tabata ausente na 
e ceremonianan pa motibo di 
enfermedad. 

Invitado di honor na e ceremo¬ 
nia tabata secretario general di 
Nacionnan Uni, Ban Ki-moon, 
cu a saluda e dos contingente- 
nan cu helm blau cu a encabeza 



e parada. 

Otro novedad di e ceremonia 
tabata e lectura pa un actor 
Frances di origen Argelino, 
Kad Merad, di extractonan di 
e Preåmbulo di e Declaracion 
Universal di Derechonan Hu¬ 
mano dilanti e tribuna di e 
Hefenan di Estado, incluyendo 


Assad. 

Banda di e desfile, cu a worde 
sigui pa miles di frances y 
turista cu a yena e aceranan 
di e avenida, polis a detene 
miembronan di e organizacion 
di defensa di prensa ‘Reportero- 
nan sin Frontera’, cu a trata di 
manifesta contra presenciå di e 
president sirio. 


Mexico ta exigi Merca pa admiti cu nan tomati 

ta liber di salmonela 



México ta e principal proveedor di e verdura 


GOBIERNO Mexicano, dia- 
bierna ultimo, a exigi autori- 
dadnan Mericnao pa admiti cu 
tomatinan Mexicano ta limpi 
y no ta origen di e brote di 
salmonela na Merca cu ya 
ta afectando mas di 1,000 
persona. 

Secretariado di Agricultura 
a sigura den un comunicado 
cu e analisis di muestranan di 
awa, suelo y tomati cu Admin- 
istracion di Alimento y Me¬ 
dicina Mericano (FDA) a tuma 
na Mexico, a resulta negativo 
pa Salmonela Saintpaul. 

E afirmacion aki a bin di e 
hecho cu parti di e mesun 


muestranan cu FDA a tuma 
durante un inspeccion na e 
pais di ranchera entre dia 21 
di juni y 3 di juli, a worde 
analisa tambe pa autoridad- 
nan Mexicano. 

“E probabilidad di cu den e 
muestranan manda pa labora- 
torionan na Merca lo a haya e 
bacteria ta hopi abao of nulo”, 
Departamento di Agricultura 
Mexicano a laga sa. 

FDAya a libra 28 estado Mexi¬ 
cano di un sospecha como 
posibel lugar caminda e brote 
di salmonela lo por a origina. 
No obstante, tres estado (Coa- 
huila, Jalisco y Sinaloa) ainda 


ta pendiente pa worde libra. 
“Autoridadnan Mexicano ta 
tene nan mes estrictamente 
na e exigencianan pa FDA 
reconoce e calidad, confiabili- 
dad y seguridad di e producto 
mexicano aki, manteniendo 


esaki na e nivel di comer- 
cializacion cu e tin pa anan- 
an caba”, e departamento a 
anadi. 

Sinaloa ta e principal produc- 
tor di tomati na México, aunke 
e temporada di cultivo di e ana 


aki a pasa caba. 

Gobierno Mericano pa varios 
siman a atribui e brote di 
salmonela na tomati, sin em¬ 
bargo, awor nan ta bisa cu 
promente jalapeno y cilantro 
tambe por ta implica. 

Temblor di 4 grado di magnitud a sacudi Capital di Peru 





Situa na Avenida Milo Croes 71 • Tel 5822303 

Habri di Dialuna pa Diasabra 9am-6pm 


Cansa di Busca? 


di Richter a laga 595 morto, 
300 desapareci y casi 300.000 
damnificado den e region cos- 
tero di Ica, na 186 miya sur di 
Lima. 


No busca leu.. 


Bishita nos pa 
escoge e mihor 
flus, dashi, 
camisa, carson 
y mucho mas 


Awor cu 


MERCANCIA 

NOBO! 


UN temblor di 4 grado den scala 
di Richter a sacudi Lima ayera, 
sin ocasiona vfctima ni dano 
material, Instituto Geofisico di 
Peru (IGP) a informa. 

E movemento a tuma luga 5:00 
am ora local y su epicentro a 
registra den oceano Pacffico, 
na 20 miya zuidwest di e puerto 
El Callao, cu un profundidad di 


25 miya. 

Den e scala modifica di Mercali 
e intensidad di e temblor tabata 
di 2 pa 3 grado na Callao, 2 na 
Lima, Huaral y Chosica. 

Den loke ta bai di 2008 a regis¬ 
tra mas di 70 temblor sensibel 
na Peru, segun IGP. 

Dia 15 di augustus aha pasa un 
temblor di 7,9 grado riba scala 

No a logra mucho 


A.J. Burnett ta yuda Toronto gana Yankees 




E venesolano Marco Scutaro a 
dal un homerun di tres careda, 
A.J. Burnett a keda na dos out 
di tira un blankea y Toronto Jays 
ta gana diadomingo cu score di 
4-1 riba New York Yankees. 
Burnett ken a tira cu tres dia di 
descanso, a permiti un careda 
y seis hit, a regala un base por 
bola y a poncha ocho rival 
den ocho inning y un tercio pa 
haya e Victoria. E pitcher tin un 
record di 3-0 cu promedio di 
caread limpi admiti di 3.00 ora 
a tira cu menos di tres dia di 
descanso. Sin embargo, Jason 
Giambi a kibra su aspiracion 
di tira un blankeada na dal 
un homerun solitario den di 


nuebe inning, su di 19 den e 
temporada. 

E boricua Jorge Posada a bin cu 
un single prome cu B.J. Ryan a 
releva Burnett. Ryan a obliga e 
dominicano Robinson Cano dal 
un rolling pa un double play cu 
esaki ta yega su di 18 wega salba 
den 20 oportunidad. 

Yankees a caba e prome mitar di 
temporada cu derrota den tres 
di cuatro wega den serie cosne- 
cutivo contra Pirates y Jays. 

E record di New York, 50-45, ta 
representa un mehoria cu esun 
di aha pasa, cu a yega All Star 
Game cu mesun number di gana 
cu perdi. 

Pa algo nan ta lider 

Francisco Rodriguez a salba su wega 38 y Angels ta sigui na cabes 







UN single di e dominicano Erick Aybar a drenta 
den e cuadra, cu dos out den di nuebe inning, a 
produci diadomingo e careda di Victoria di Los 
Angeles Angels cu score di 4-3 riba Oakland A’s, 
kibra otro salida solido di Justin Duchscherer. 
Casey Kotchman a dal un homerun y Howie Ken- 
drick a empuha dos careda pa yuda Angels na reg- 
istra su triunfo 19 despues di kita un desventaha 
y pone su record na 36-19 den weganan dicidi pa 
dos careda of menos, e mihor record di su tipo 


y Ericssuji i 


den Grandes Ligas. 

E venesolano Francisco Rodriguez a sali di un 
problema cu base yen den di nuebe inning pa 
obtene su di 38 wega salba den 41 oportunidad, 
cual ta encabesa liga grandi den e record aki. 
Torii Hunter y e venesolano Juan Rivera a dal 
un single pa cuminsa di nuebe inning contra e 
pitcher hapones Huston Street, ken a perde su 
posibel cuarto wega salba. 

Kendrick a conecta un fly di sacrificio pa empata e 
wega. E corredor emergente Reggie Willits 
a reemplasa Rivera den primera base y 
a avansa pa segunda base cu un toke di 
sacrificio di Ryan Buddie. 

E ora ey Aybar a conecta un bataso cu 
a bay den e guante di Street, e tiro di e 
shortstop Donnie Murphy pa primera 
base Daric Barton a yega laat. Willits 
nunca a stop di core, Barton a tira e 
bala pa e catcher Kurt Suzuki, pero e 
corredor a evita wordo toca. 


w 


— 




Si bo tip conduci na un articulo exclusivo den AWEMainta 
Potret saca cu camara of celular tambe ta participa 


Digicel 

E Red Mas Grandi y Mihor. 


'9’ljg'LlNjE 

srns: 733 -TIPS, hoiJins: 733-3477 
of srnaijJ: iip3@aw3ma1inis1.D0rn 

Cu poco tempo 

Josep Guardiola 
a reconoce cu lo 
no conta cu hopi 
pasenshi di e 
publico 



E entrenador nobo di FC Barcelona, Josep Guardiola, a 
expresa su convencimento di cu lo no tin mucho tempo den 
e cargo pa hasi funciona e prome team di Barcelona, ni tam- 
poco a solicita comprension. “No por biba pensando cu tin 
tempo. Nos ta adapta, si of si”, e entrenador a senala. 
Guardiola no ta kere cu e situacion di inestabilidad cu ta 
pasando den e club desde un par di luna, cu e celebracion di 
un referendum di mocion di censura, ta bay afecta su trabou. 
“Si e no sali nos bon, e culpa lo ta no. No por basha tur culpa 
riba otro”, el a senala. 

“Awo e presidente di Barcelona ta Joan Laporta. Mas despues, 
lo dicidi e circunstancia. Nos lo por yuda hopi y tambe pa tin 
paz”, el a anadi. 

E entrenador di Barcelona a reconoce cu lo tabata kier di- 
spone di tur e efectivo pa traha den e filosofia cu ta desea, 
tanto den training como den wega. 

“Nos ta loke nos ta”, el a limita na bisa pa acepta e situacion 
cu Barcelona ta aden, na spera cu concreta e compra di un 
delantero. Obhetivo cu e ex hungador di Barcelona no a 
duna ningun pista. 

Di e filosofia cu ta pretende impulsa e Barcelona nobo, 
Guardiola a senala cu ta interesa e control di e wega “ofrece 
espectaculo”, defende y ataca bon. E entrenador di Barcelona 
tin cla cua mester ta su obhetivo den banki pa sigui ta sinta 
riba e stoel. 


“Mester sali cu honor” 

Joan Laporta a reconoce e importante 
oferta di Manchester City pa Ronaldinho 



JOAN Laporta, presidente di FC Barcelona, a 
admiti e existencia di un importante oferta di 
Manchester City pa e brasileno Ronaldinho Gau¬ 
cho (32 miyon di euro), un hungador cu tin cu sali 
cu tur honor di e club, segun e dirigente. 

Den un declaracion na “Catalunya Radio”, 
Laporta a splica cu e hungador, ken lo yega na 
Barcelona hunto cu Roberto de Assis, ruman y 
representante, tin dos propuesta interesante, un 
di Milan y otro Manchester City, aunke ta mustra 
ta gustando mas pa e oferta di Manchester City. 
E dirigente a garantisa cu Ronaldinho lo sera 
su etapa den Barcelona “bon” y a insisti cu e in- 
teresnan tanto di e hungador como di Barcelona 


ta hunto. 

“Tin cu sali di e club cu tur honor, paso tabata un 
homber cu a duna e ilusion na e fanaticonan, el 
a debolbe e ilusion na tur. El a hunga un papel 
determinante den e logro di e dos Liganan, un 
Champions y dos Supercopa. Tin cu mantene 
esey den recuerdo”, e presidente di Barcelona 
a insisti. 

Barcelona ta prefera cu Ronaldinho bay pa 
City pa e gran oferta realisa pa e team di cual e 
propietario e multimiyonario tailandes Thaksin 
Sinawatra. Sin embargo, e deseo di e brasileno 
ta por bay Milan, aunke e oferta realisa pa e team 
ta apenas 10 miyon di euro. 

Hasta prome cu e compania a lanza su servicionan na Aruba 


Digicel a bira sponsor di “Special Olympics” 


NAN tabata para eynan ora cu 
e organisacion tabatin masha 
dificultad pa por a haya sponsor 
pa yuda nan. Probablemente e 
organisacion tras di “Special 
Olympics Aruba” no kier ni 
pensa mas riba e temporada 
prome cu Digicel a lanza su 
servicionan riba nos isla. Esaki 
pasobra desde cu e compania a 
establece, mesora nan a sera un 
alianza strategico cu e organisa¬ 
cion cu ta traha na bienestar di 
nos deportistanan special. Por 
corda ainda cu na aha 2003 
tabatin e weganan olympico 
pa e deportistanan special y a 
tuma lugar na Dublin, Irlanda. 
E organisacion tabatin masha 
problema pa haya patrosinio 
for di comercio y Gobierno....y 
ta precisamente e tempo ey 
cu Digicel tabata cla pa por a 
cuminsa su operacionnan na 


Aruba. E Presidente di Digicel 
Group e aha ey pa colmo tabata 
Presidente di e comishon organ- 
isador di e weganan olympico 
special na Irlanda. Mesora el a 
instrui su hendenan na Aruba 
pa yuda e hobennan di Aruba 
pa nan por a participa. Digicel 
a firma un acuerdo di patrosinio 
e tempo ey hasta prome cu nan 
a lanza, pasobra finalmente 
e compania a cuminsa ofrece 
servisio na comunidad te na 
Juli di e aha ey. Es mas, Digicel 
a organisa diferente evento cari- 
tativo cu nan empleadonan pa 
asina por a logra yega na extra 
fondonan y di e forma aki por 
a yuda e organisacion cu Afl. 
20.000.00 adicional. Te cu awe, 
5 aha despues....ainda Special 
Olympics ta un di e patrosinio- 
nan di mas grandi y importante 
pa e compania anualmente. 


No solamente na Aruba, sino 
den tur mercado unda Digicel 
ta estableci nan ta aporta na 
nos hendenan special. Aki na 
Aruba por bisa orguyosamente 
cu nan tin un empleado special 
den servisio for di algo despues 
cu nan a cuminsa opera y e em- 



INSURAIMCES 


pleado tin casi 5 aha caba den servicio di Digicel Aruba. 





Inovacion ta 
algo cu nos dos 
tin den comun 


PABIBM! 

Ta bringa pa gol 

Dida lo kier 
bolbe bira e 
keeper titular 
di AC Milan 


E keeper Dida a propone recupera e ana aki su puesto di titu¬ 
lar den Milan despues di a perde esaki na final di temporada 
pasa. E brasileno a indica cu a rechasa e cinco miyon di euro 
cu a ofrece e club pa cu kibra su contract cu tin t’e 2010, pa 
cual gana cuatro miyon di euro anual. 

“Ami ta sinti den duda cu e club y cu mi companeronan, mi 
lo no acepta hamas sali di Milan despues di un final di tem¬ 
porada manera esun anterior”, el a expresa den un entrevista 
publica. 

E hungador a bisa cu ta busca reconquista e puesto y confi- 
ansa di tur y despues lo corresponde na e tecnico dicidi kiko 
ta pasa. 

A sigura no ta terne e competencia di e otro dos keeper di 
Milan, e australiano Zeljo Kalac, cu a kita e puesto di titular 
y Christian Abbiati, cu a regresa e team despues di milita den 
Atletico di Madrid. 

Dida a bisa cu a recupera di un problema na lomba, di cual 
a influi den su desempeno den e campeonato anterior, y 
cu awo ta sinti den forma, hopi contento y mas cu bon den 
fisicamente. 


Ta sigui tras di Dinho 

AC Milan ta spera yega na 
un acuerdo cu Ronaldinho 

kier hunga cu nos”, e consultor di mercado di e 
club italiano a bisa. 

Barcelona a duna na conoce publicamente cu 
e club ingles a ofrece 32 miyon di euro pa su 
påse (48 miyon di dollar) y cu no a ricibi ningun 
oferta di Milan, cu segun e prensa, lo ta dispuesto 
na paga mitar. 

Sin embargo Bronzetti a sigura cu “Ronaldinho 
kier solamente y exclusivamente Milan y e club 
kier cumpra esaki cu un cifra husto y si no logra 
esey, mi ta kere cu na final lo keda den Barcelo¬ 
na”, segun declaracion publica pa Corriere dello 
Sport. Bronzetti a compana Adriano Galliani pa 
Barcelona den un intento pa yega na un acuerdo 
cu e club paso ya ta existi un comprondemento 
cu e hungador. 

Zico, e brasileno cu a hunga na Italia, den 
Udinese, y t’e cu poco ey tabata entrenador 
di Fenerbahce turco, a mustra di acuerdo cu e 
contratacion di Ronaldinho, “pero semper y ora 
ta bolbe ta e hungador di antes”. 


i Red Mas Grandi y Mihor. 




AC Milan ta spera por conta cu e talentoso 
brasileno Ronaldinho, aunke ta ofrece e mitar cu 
Manchester United paso “e hungador solamente 



Staf y personal di AWEMainta 
kier a felicita henter e crew di Digicel 
cu nan 5 ana sirbiendo e comunidad di araba 

Destino nobo? 

Manchester United a ofrece un 
cantidad grandi pa Sergio Aguero 

E representante di Sergio Aguero lo duna na 
Atletico Madrid un oferta di un club ingles pa 
hiba e hungador na Premier League y segun e 
prensa spano esey ta Manchester United, cu lo 
busca e argentino pa ocupa e eventual salida di e 
portugues Cristiano Ronaldo pa Real Madrid. 
“Mi a ricibi un oferta di un gran club ingles y mi 
a puntra si por traslada e oferta na Atletico di 
Madrid. No por bisa nada mas t’e cu papia cu e 
club riba e oferta concreto. Solamente por bisa 
cu ta un di e mihor teamnan di Europa y cu no ta 
trata di Chelsea”, José Segui a bisa, un di e repre¬ 
sentante di e grupo cu ta representa Aguero. 

E corant a sostene cu e oferta ta di Manchester 
lo rondona 55 miyon di euro, cu ta estipula e 
clausula di rescision di e contract entre e club y 
e argentino. 

Sin embargo, e presidente di Atletico, Enrique 
Cerezo, mas di un biaha a bisa cu Kun no ta na 
benta y cu lo sigui pa hopi aha den e team di 
Madrid. 



Prome ta respet 

Luiz Felipe Scolari ta 
pidi su hungadornan 
acepta su autoridad 

LUIZ Felipe Scolari a indica diadomingo cu ta spera cu e 
hungadornan di Chelsea respeta su autoridad. 

E brasileno, tecnico nobo di e team ingles, ta famoso pa su 
enfoke firme, loke ta sugeri cu no ta tolera un ripiticion di 
loke a pasa aha pasa. 

E club a reemplasa e entrenador José Mourinho cu Avram 
Grant na september, den medio di un ambiente di malestar 
entre e hungadornan, pero ainda asina tin rumor cu tin aigun 
miembro di e team descontento cu e strategia y e seleccion 
di futbolistanan. 

“Tin cu sa cu ta 11 solamente por hunga”, Scolari a bisa 
diadomingo. “E ta mi trabou selecciona e hungadornan y 
papia cu nan, entrena nan y duna un oportunidad den e 
wega aki of e otro”. 

Pero e ex tecnico di Brasil y di Portugal a priminti cu lo duna 
tur e futbolistanan un turno den e team titular. 

“Tin cu ta profesional”, Scolari a bisa. “Ami ta observando 
cada training, cada dia, observando e reaccion nan. Si ta 
posibel, mi ta bay duna oportunidad na tur hungador”. 



ARUBAANSE VOETBAL BOND 
TA PRESENTA 


CONCACAF U-20 CHAMPIONSHIPS QUALIFYING ROUND 



COM RLE HO 



ARUBA 


16 ■ 20 JULI 2008 

DEPORTIVO GUILLERMO TRINIDAD 



Surinam Dominica St. Kitts 


16-07-2008 

6:30 PM 

Surinam 

VS 

Dominica 

16-07-2008 

8:30 PM 

ARUBA 

vs 

St. Kitts 


Entrada na Porta: 

Adulto AfL 10.00 Mucha Afl. 5.00 


18-07-2008 

6:30 PM 

Surinam 

VS 

St. Kitts 

1807-2008 

8:30 PM 

ARUBA 

vs 

Dominica 


Garnet i Cortesia di campeonato di AVB no ta vaRdo 


20-07-2008 

5:00 PM 

Dominica 

VS 

St. Kitts 

2007-2008 

7:00 PM 

ARUBA 

vs 

Surinam 


Tambe tin Package 


Entrada patur3dia: 

Adulto Afl. 20.00 Mucha Afl. 10X0 

Diaranson, “Hunto nos ta Aruba” ta presenta. 

W.E.B. Aruba N.V. cu desaroyo nobo pa parke 

di molina di biento 





TIN biento nobo den e di dos 
proyecto pa uza energia di 
biento como fuente energetico 
alternativo. 

E Hefe di Bedrijfsbureau di 
W.E.B. Aruba N.V., Sr. Luis Odu- 
ber ta di acuerdo cu esaki. Na 
2004 a cuminsa cu e prome es- 
fuerso pa desaroya un parke di 
molina di biento na Vader Piet; 
un tereno di IV 2 kilometer, cu e 
intencion pa W.E.B. Aruba N.V. 
haci esaki un proyecto “turn- 
key”. E empresa mes lo a cum- 
pra, instala y opera e planta. E 
prijsnan den e diferente ofer- 
tanan tabata exaheradamente 
halto y mescos e gastonan. 
P’esey awe W.E.B. Aruba N.V. 
ta scohe pa un asercamento 
diferente; e asina yama I.P.P., 
“Independent Power Producer.” 
E ta nifica cu W.E.B. Aruba N.V. 
a sondea companianan renom- 


bra cu no necesariamente ta 
fabricante di molina di biento 
so, sino tambe companianan 
cu por desaroya e proyecto na 
Vader Piet. Nan solides si ta 
relevante. Dos luna pasa un 
proceso di screening a start pa 
produci 7 compania cu mester 
compronde e importancia dje 
proyecto y e proyecccion pa un 
contrato di 15 aha. E compania 
cu gana e oferta lo cumpra e 
ekipo, construi e parke di mo¬ 
lina, oper’e y mantene. Asina 
bendiendo e coriente genera 
na W.E.B. Aruba N.V. Esey ta e 
concepto di IPP. 

W.E.B. Aruba N.V. na su turno 
lo percura pa e infrastructura pa 
conecta nos red di electricidad 
na e parke di molina na Vader 
Piet un distancia di alrededor 
di seis kilometer. 

Den e proximo programa di 


Na Vader Piet. 

Hunto nos ta Aruba, cu ta pasa 
Diarason 16 di juli na ATV y 
Tele Aruba, lo duna un impre- 
sion di desaroyo di e proyecto 
na Vader Piet. Cuanto coriente 
e molinanan lo produci, kico e 
ta nifica pa e produccion total di 
electricidad y kico e lo nifica pa 
e consumidor na final di cuenta? 
Esey ta aspectonan cu lo ilustra 
den e programa informativo di 
10 minut, como esfuerso di N.V. 
ELMAR y W.E.B. Aruba N.V. pa 
ta mas transparente posibel 
relaciona cu desaroyonan cu 
ta tuma lugar den e compani¬ 
anan. 

E crecemento sin precedente di 
prijs di crudo y su consecuen- 
cianan pa Mundo y Aruba ta 
pone retonan nobo pa compa¬ 
nianan di utilidad. Pa medio 
di e programa di TV: “Hunto 


nos ta Aruba”, e dos compani¬ 
anan di utilidad ta mustra con 
nan ta aserca e retonan aki y 
kico comunidad mes por haci 
awe, ora e necesidad pa kita e 
dependencia riba petroleo ta 
forsa tur hende pa cambia nan 
forma di biba. 

Cu e proyecto di molina di bi¬ 
ento W.E.B. Aruba N.V. como e 


empresa di awa y electricidad 
nacional ta haci un esfuerso 
mas pa yuda diversifica y los un 
poco mas di e dependencia riba 
fuel oil mirando e condicion- 
nan ideal di biento cu tin na 
Aruba. Un version mas cortico 
di e programa di television aki 
lo pasa dianan 21, 22 y 23 di 
juli den e noticiero di diferente 
radio emisora. 


Segun Rudy Lampe di RED 

Tin hopi duda riba legalidad di control di 

sumanan di AZV 


DURANTE un conferencia di prensa 
cu a tuma lugar recientemente na eede 
di e partido blanco, Parlamentario di 
e partido RED, sr. Rudy Lampe a trece 
varios punto dilanti, entre otro nan 
preocupacion pa loke ta trata e desaroyo 
negativo cu ta tumando lugar na AZV. 
Segun Rudy Lampe, ta mira cu atrobe, 
Minister di Salubridad Publico, drs. 
Booshi Wever, ta sali den un luz negativo 
despues cu nos ta lesa e accountants 
raport regardando AZV, pa loke ta trata 
e jaarverslaag di 2007 y aki nos ta mira 
un di e conclusionnan di e raport ta bisa 
claramente cu e gastonan a aumenta 
pa loke ta cu a manda pacientenan den 
exterior den 2007: “is vooral toe te schri- 
jven aan de specialisme cardiologie en 
oogheelkunde”. 

Exactamente e dos areanan cu Minister 
Wever a bringa nos Arubianonan y e 
consecuencia ta cu awor cu el’a destrui 


loke ta cardiologia y oogheelkunde cu 
tabata den man di nos yiunan di tera, 
aworaki e accountants verklaring di 
KPMG ta senala cu e gastonan di AZV 
a subi drasticamente, pasobra mester 
manda hopi mas paciente den exterior 
pa loke t’e dos specialisacion aki. 

Aki bo ta mira claramente cu e maneho 
di Minister Wever ta haya un dikke on- 
voldoende dor di e accountants raport 
aki di KPMG y si tabata na cualkier otro 
pais e Minister lo a saca su conclusion 
di inmediato ora cu raportnan sali asina 
aki. 

Y e ta sigui bisa e ora cu e loke t’e Centro 
Medico San Nicolas e raport ta bisa cu 
nan no tin bistå riba AZV, “ontbreekt 
bij het uitvoerings organ AZV”, loke t’e 
zorgkosten pa loke ta Centro Medico 
San Nicolas; “het inzicht in de geleverde 
zorgprestaties en daarmij in de feitelijke 
bescheding van de middelen”. 


Nan no tin idea mas di 8 miyon florin cu 
pueblo ta paga pa loke ta Centro Medico, 
nan no tin idea con e placa ey ta wordo 
gasta y loke ta sigui despues den e me- 
sun raport aki pa loke ta Centro Medico, 
nan tin cu duna e ora ey, cu nan no por 
duna limitacion pa loke ta e gastonan di 
AZV, pasobra tin duda riba e legalidad 
di e gastonan di Centro Medico. 

Y e ta sigui bisa tambe, cu tin duda riba 
legalidad di e control di e sumanan no 
tin un bistå riba con e gastonan aki a 
wordo haci, e ta sigui bisa cu e Hunta 
Comisario di AZV, riba nan mes a dicidi 
cu ta AZV ta paga e suma ey toch, apesar 
cu tin e dudanan aki. 

Tin un decision di ariba a cay pa no pone 
e Minister personalmente responsabel 
p’esaki, e ora Hunta Comisario a yuda 
pa bisa ok, nos ta acepta pa paga e suma 
aki y dor di esey el’a bin den e respons- 
abilidad financiero di AZV. E conclusion 



ta, Minister Wever atrobe tin 8 miyon 
florin di pueblo cu e mester bin respon- 
sabiliza su mes, pasobra loke ta para den 
e raport aki, ta crea hopi duda. Un di e 
tantisimo escandalonan cu ta involuera 
e mesun Minister Booshi Wever, segun 
Rudy Lampe. 

NOTARIAAT T.TON A.TONG 

EXECUTORIALE VERKOOP 

Donderdag 4 september 2008 

Ten overstaan van notaris mr Faride Tjon Ajong of haar waarnemer zal op donderdag 4 september 2008 om 3:30 uur ’s middags (15.30 uur) in 
de Conference Room bij de kamer van Koophandel van Aruba aan de Irausquin Boulevard 10 te Aruba in een zitting bij opbod en afslag in het 
openbaar worden verkocht, ex artikel 3:268 BWA: 

het recht van erfpacht tot 7 januari 2037 op een perceel domeingrond groot 452 m2, gelegen aan de Pitastraat te Aruba, kadastraal 
bekend als Eerste Afdeling Sectie E nummer 960, met het daarop staande gebouw, plaatselijk bekend als Pitastraat 2-A; 
richtprijs: Awg. 257,600.00 

a. een perceel eigendomsgrond groot 223 m2 gelegen te Boegoeroei in Aruba, kadastraal bekend als 
Eerste Afdeling Sectie K nummer 1769; 

b. een perceel eigendomsgrond groot 331 m2 gelegen te Boegoeroei in Aruba, kadastraal bekend als 

Eerste Afdeling Sectie K nummer 1770; met de zich daarop bevindende betonstenen opstal van een appartementencomplex, 
plaatselijk bekend als Boegoeroei 31-A, 31-B, 31-C-, 31-K, 31-L, 31-M en 31-N 
richtprijs: Awg. 218.700,00 

het recht van erfpacht tot 10 maart 2043 op een perceel domeingrond groot 896 m2 gelegen te Moko in Aruba, kadastraal bekend als 
Eerste Afdeling Sectie L nummer 2189, met het daarop gebouwde woonhuis, plaatselijk bekend als Moko 28; 
richtprijs: Awg. 244.315,00 

het recht van erfpacht tot 10 juli 2061 op een perceel domeingrond ter grootte van 160 m2, gelegen te Bushiri in Aruba, kadastraal 
bekend als Eerste Afdeling Sectie K nummer 3723, met het daarop gebouwde, plaatselijk bekend als Caya Zuster Dorothea 33; 
richtprijs: Awg. 83.000,00 

het recht van erfpacht tot 16 juli 2015 op een perceel domeingrond gelegen aan de Quillstraat in Aruba groot 766 m2, kadastraal bekend 
als Vierde Afdeling Sectie D nummer 154, met het daarop gebouwde woonhuis, plaatselijk bekend als Quillstraat 28; 
richtprijs: nog niet bekend 

het recht van erfpacht tot 11 augustus 2024 op een perceel domeingrond groot 600 m2 gelegen te Pos Chiquito in Aruba, kadastraal 
bekend als Derde Afdeling Sectie G nummer 181, met het daarop gebouwde, plaatselijk bekend als Pos Chiquito 50-F; 
richtprijs: nog niet bekend 

Onderhandse biedingen: 

Gegadigden kunnen op de bovengenoemde percelen tot en met woensdag, 20 augustus 2008, 17.00 uur een schriftelijk, onvoorwaardelijk bod 
uitbrengen gericht aan notaris mr F.E.E. Tjon Ajong. Daarvoor is een formulier verkrijgbaar bij het kantoor van genoemde notaris aan de Iraus¬ 
quin Boulevard 22 (tel. 588 34 88). 

Veilingvoorwaarden: 

Op de veiling zijn van toepassing de Algemene Veilingvoorwaarden voor Executieveilingen (de AVVE) alsmede de bijzondere veilingvoor¬ 
waarden. De AVVE liggen ter inzage bij onderstaand notariskantoor en de bijzondere veilingvoorwaarden vanaf 27 augustus 2008. 

Overige informatie: 

Van gegadigden op de veiling zal legitimatie worden verlangd. ledere bieder is gehouden terstond een bankgarantie of andere vorm van zeker- 
heid te stellen tot nakoming van zijn bod en de bijkomende kosten. De Executant behoudt zich het recht voor de executie veiling uit te stellen 
danwel op te houden zonder daarvoor de reden te noemen. 

NOTARIAAT TJON AJONG 
Arfa Building, Suite 101 
Irausquin Boulevard 22, Aruba 

Telefoon: (297) 588 34 88 • Fax: (297) 588 34 44 
E-mail: bweijers@notaris.aw • info@notaris.aw 

Troep St. Paulus-Michael cu 

12 Verkenner na Corsow 



YA for di basta tempo caba 
Troep di Grupo Scout St. Pau¬ 
lus-Michael di San Nicolas a 
cuminsa planea pa pasa nan 
exigencianan pa scout nivel 
2 na Corsow. Cu ayudo di tur 
mayor, lider y miembronan di 
troep a logra pa e muchanan 
por ta na Corsou e fin di siman 
di dia 11 di juli pa completa nan 
hazana. 

Desde diabierna atardi e verken- 
nernan a cuminsa cu e proyecto 


scout nivel 2 bou guia di dirigente 
di Verkennersgroep St. Antonius di 
Santa Maria, Corsow. E proyecto 
ta encera evaluacion di diferente 
exigencia scout riba nivel 2: 
traha vlot, lesa mapa y compass, 
E.H.B.O, senal, etc. E scoutnan 
lo completa e proyecto aki den 
e area di Banda Ab ao. Durante 
nan evaluacion nan lo tin como 
observador solamente un lider 
scout di Aruba cu ta Vdg. Roger 
Lake. Demas lidernan lo ta di e 
grupo scout di Corsow. 


E ultimo parti di nan bishita na 
Corsou lo encera actividad turis- 
tico, educativo y cultural. Nan lo 
realisa un bishita na museo Kura 
Hulanda, Seaquarium, Christof- 
fel Park y sin lubida shopping na 
Punda. Tambe lo tin nochi di in- 
tercambio cu scoutnan di Verken¬ 
nersgroep St. Antonius. 

Nos kier a gradici tur persona y in- 
stancia cu a aporta generosamente 
na realisacion di e proyecto aki. 



Aneudi Cabral presente na congreso importante na Spana 



CHOREOGRAFO y Bailarin 
Aneudi Cabral a wordo invita 
pa acudi na un di e seminario 
y congresonan mas grandi di 
Spana pa duna un Masterclass 
den su profesion cu ta bailarin y 
profesor di danceaerobics. 
Aneudi Cabral ta un Arubiano 
bibando na Hulanda cu ta hopi 
activo riba e tereno di baile y en- 
tretenimento. Tambe drentan- 
do den su ultimo ana di Dance 
Academy na Amsterdam. 

Recientemente Aneudi Cabral 
a participa den un contest na 
Hulanda di baile, unda el a sali 
na di dos lugar. Aki presente, 
tabatin hopi scouts y hendenan 
cu ta den e mesun profesion y 
tereno di baile y fitness. Aki 
Aneudi Cabral a wordo aserca 
y puntra si e lo kier presenta 
un Masterclass na Spana, Cam- 
brils. E scout a keda sumante 
impresiona cu e estilo y pasion 
cu Aneudi Cabral ta presenta y 


cu e movecionnan di baile unico 
cu Aneudi sa di trece dilanti. 

Sin dos biaha pensa Aneudi 
Cabral a bisa si y lo ta biah- 
ando pa Spana pa presenta n’e 
seminario na Cambrils, The 
New Presenter Contest 2008, 
medio juli. 

The New Presenter Contest 
e nace den 2006 manera un 
evento pa demostra e trabao 
di esnan cu ta profesional y cu 
ta interesa den presenta nan 
trabao y baile den conventions, 
ofreciendo ademas e oportu- 
nidad di ta “presenter” den 
convencion y evento di baile 
y fitness na Spana y Belgica, 
Potugal, Israel, Hulanda etc ... 

Den e edicion anterior enté 
di 13 presenters, kendenan cu 
varios tabatin e previlegio den 
duna masterclass na diferente 
danceconventions ambos na- 
cional y internacional: Beni- 


dorm, Portugal, Israel, Spana, 
Hulanda.. 

The Program New Presenter 
08 ta purba na ta un congreso 
di dance y fitness na unda 
e presenter por presenta un 
masterclass den cualkier aerea 
di e presenter ta specialisa e.o: 
fitness, aerobics, baile jazz, 
baile latino, hip hop, cyclismo 
indoor, tonificacion, pilates, 
mind-body, stretchings. 

Aneudi Cabral lo presenta na 
Spana un masterclass cu difer¬ 
ente mexcla di baile. Manera, 
jazz, funck y latino. Sin duda 
aki na Spane tambe o tin difer¬ 
ente scouts cu lo ta buscando 
presenters nan nobo pa na 
congreso den nan pais (Isreal, 
Portugal, Belgie, Suzia etc..) 
Manera semper Aneudi Gabral 
lo tin Aruba na su curazon y 
sin duda treciendo Aruba su 
nomber mas na halto y pa di¬ 
lanti den exterior. 

Xpresa bo mes 


noticia@awemainta.com 

Tur comunicado o remetido cu ser manda pa AWEMainta mester indui 
nomber, fam y number di telefon di e remitente. 

AWEMainta ta keda cu e derecho reduci of edita esakinan pa publicacion. 


Arubiano 


DEN Awemainta di diasabra 12 di Juli mi por a lesa un 
articulo scibi pa senora Maria cu ta biba na Hulanda. 
No ta mi costumber di reacciona riba articulonan scirbi 
pa un persona pasobra bo tin cu respeta cada hende 
su opion den un sociedad “democratico” manera 
nos pais Aruba. Ami tambe ta un Arubiano biba na 
Hulanda y mi a biba tambe den differente cuidadnan 
rond Hulanda. Mi ta den organisacionan Arubiano cu 
ta organisa actividadnan pa Arubianonan recidencia 
na Hulanda ( Hoben y Grandinan). Cu hopi orguyo 
mi ta un Arubiano y mi por bisa cu nos ta un di e 
cuidadanonan mas ehemplar cu ta biba na Hulanda. 
Nos tur por a lesa con un “Arubiano” a mata un agente 
policial na Amstelveen, esaki dimes ta algo masha 
tristo y condenabel cu algo asina a pasa. E perosona 
aki ta un di e Arubianonan den tanto aha cu a hasi 
algo asina tristo. 

Mi por a lesa den articulo cu senora Maria a scirbi cu 
si bo bai Centraal Station Rotterdam lo bo hana sa 
kiko nos Arubianonan ta hasi na Hulanda. Awel esaki 
ta algo masha strano pasobra di prome station di Rot¬ 
terdam ta den construccion y no tin niun hende ta para 


na centraal y vooral no Arubiano. Loke senora Maria 
ta hasi ta mescos cu e Hulandes nan ta pone Aruba cu 
Corsow bow di un capa. No ta tur hende cu ta papia 
papiamento ta di Aruba y na Rotterdam ami nunca a 
wak un Arubiano para (hang) na station. 

Masha tiki bo ta tende un Arubiano ta hasi probelma 
na Hulanda pasobra nos ta hende cu ta comporta nos 
nechi. Claro cu niun hende ta santo pero si compara 
nos cu otro nacionalidad biba na Hulanda nos ta keda 
lew atras den loke ta criminalidad. 

Loke ta dana nos nomber na Hulanda ta cu ainda un 
Arubiano ta wordo mira como un Atiyano y ta wordo 
yama Antiyano (cu tur respet pa e Antiyanonan). Si bo 
wak cifranan di CBS of cualkier departamento guber- 
namental bo ta wak lo siguente: Nederlandse Antillen 
en Aruba: Allochtonen van wie de Nederlandse Antil¬ 
len of Aruba het land van herkomst zijn. 

Loke Monica Kock ta bisa ta berdad niun hende no 
por bisabo cla ta cuanto Arubiano ta den criminalidad 
pasobra no tin cifra di esaki. Ami por bisa esaki pasobra 
mi ta traha na un Gemeente y mi a traha un onderzoek 
pa e Gemeente caminda nan no tin niun cifra loke 


ta trata Aruba como pais/cuidadano pero tur cos ta 
wordo poni bow di e titulo Antiliaanen. Hopi ana caba 
gobierno di Aruba mester exigi pa Arubianonan wordo 
inscribi na Gemeente como Arubiano y tambe exigi 
un envistigacion si berdad Arubianonan ta criminal 
manera ta wordo bisa den boca di pueblo. 

Mi ta biba hopi ana feliz y contento na Hulanda y 
mi ta gradici e pais aki pa a tumami pa asina mi por 
termina mi estudio aki di nivel halto y asina casit tur 
otro Arubiano cu mi conose, pero e Hulandesnan 
semper ta wak otro prome cu nan wak nan mes. Si 
nos wak ken ta lidernan di e mafia Hulandes no ta 
niun allochtoon pero nan mes un hende nan manera: 
Willem Holleeder,John Mieremet, Klaas Bruinsma 
, Sam Klepper asina bo por keda nombra nomber di 
hende responsabel pa hopi hende morto. Na Aruba 
cu Corsow cuanto biaha Hulandesnan a hasi cos nan 
contra ley pero ja esey niun hende no ta wak pasobra 
hopi biaha esaki ta wordo tapa. Pero nos no por tapa 
solo cu un dede. Nos tur ta hende y nos tur ta pecador 
esey kiermen cu nos tur por hasi fout pero semper bo 
tin cu wak bo mes prome cu bo wak otro. 


Digicel a introduci diferente servicio na Aruba 



APENAS nan a lanza nan servi- 
sionan na juli 2003 cu ata na 
december di e mesun aha nan 
tabata cla pa lanza un otro ser¬ 
vicio nobo. E tempo ey a lanza e 
plataforma GPRS cu ta permiti 
usuarionan di celular pa por 
haya acceso na internet cu nan 
celular. Ta for di e tempo ey a 
cuminsa introduci modelonan 
di celular cu camara den dje. 
Usuarionan por a cuminsa saca 
potret y manda via e aplicacion 
di GPRS pa otro usuarionan. 
Tambe por a subi e portal di 
Digicel riba internet y asina 
haya informacion di tempo, 


noticia, loteria y asina por sigui 
menciona. Na aha 2005 atrobe 
Digicel a haci un campana 
masha grandi cu e tema “Bo 
Pana” pa promove mas ainda e 
uso di celular pa procesamento 
di data, esta informacionnan 
digital via celular. Awendia 
Digicel ta usando e plataforma 
di EDGE banda di esun exis- 
tentediGPRS. E plataforma di 
EDGE ta mucho mas rapido cu 
esistema di GPRS. 

Mester bisa cu no ta solamente 
esaki Digicel tabata prome den 
die pasobra na december 2005 
e compania tabata e prome pa 


introduci BlackBerry na Aruba. 
Te cu e tempo ey ningun hende 
no tabata usa e sistema aki ain¬ 
da riba nos isla, esta pa combina 
servicionan di email riba bo 
celular den forma sincronisa. 
Awendia tin hende cu no por ni 
imagina nan mes con nan por a 
biba tur e tempo sin BlackBerry. 
Digicel orguyosamente por bisa 
di tin e surtido di BlackBerry 
mas varia na Aruba, incluyendo 
modelonan di diferente color 
manera ta e BlackBerry Curve 
Gold, Silver, Red y Titanium. 
Tambe e BlackBerry Pearl Pink, 
Red, etc. 


Voznan Uni di Banco & 
Seguro 2008 

E aha aki un biaha mas, Arugaldo ta organisa riba un solo ano- 
chi, e grandioso festival di canto “Voznan Uni di Banco & Seguro 
2008”. Aha pasa e tabata un exito total y e aha aki e ta priminti di 
bira mas grandi y interesante. Aha pasa a participa 16 cantante 
cual ganador absoluto den categoria B tabata Norrene Dabian 
di Boogaard Assurantie y ganador absoluto den categoria A, 
tabata Ari Kooiman di Boogaard Asssurantie y compania cu a 
sali Compania Ganador den apoyo y ambiente, tambe a bai pa 
Boogaard Assurantie. 

E aha aki tin un total di 20 participante ya caba inscribi y por bisa 
caba cu e competencia ta hopi mas fuerte e aha aki. Fecha di e 
festival lo ta 6 di september 2008 y e lugar di e evento ta keda 
pendiente ainda. Lo tin categoria A y B. Categoria A ta pa can¬ 
tante nan cu experencia den canto y categoria B ta pa e cantante 
no experencia y cu gana di subi esenario pa canta y pasa bon. 
Tur e participantenan lo wordo acompana door di e conocido 
musico Danny Kooiman y e banda di momento C-U Band (ex Eyes 
Band) y despues di e festival lo tin un grandioso fiesta bailable 
cu C-U Band te cu 3’or di marduga. 

Si tin cantante cu ainda no a inscribi y kier participa den e festi¬ 
val, por yama cel: 964 2049 of manda un e-mail na arugaldo@ 
hotmail.com ya cu inscripcion lo sera diabierna 18 di juli 2008. 
Compania nan cu ya a confirma nan participacion ta: Sagicor, 
Boogaard Assurantie, Nagico, Seguros Geerman, Alico, RP Col- 
lections, SVB, AZV, CMB, Banco di Caribe y FCCA. 

Un invitacion ta bai pa tur colega den mundo di seguro, banco y 
otro institutonan financiero y tambe Aruba completo pa bin pres- 
encia y baila pasa bon den e grandioso festival di canto “Voznan 
Uni di Banco & Seguro 2008” dia 6 di september venidero. 

Celebrando nan prome lustro na Aruba 

Digicel cu Dia di Famia pa su empleadonan na Rancho Daimari 


DEN cuadro di nan celebracion 
di prome lustro, Digicel Aruba 
den fin di siman a tene un Dia 
di Famia pa su empleadonan. 
Hunto cu nan famia a pasa un 
dia masha ameno na Rancho 
Daimari, na unda cu por a landa 
den piscina, core riba cabay, 
core ATV Quad racers y sin lu- 
bida hungamento di weganan 
popular. E acostumbrado BBQ, 
snacks y coy bebe no a falta. 
Empleadonan cu a cuminsa 
traha cu e compania na juli 
2003 a ricibi un regalo tambe 
for di e compania, como mues- 
tra di aprecio nan nan dedica- 
cion, lealtad y trabao duro p’e 
compania. E evento a cuminsa 
mainta y a sigui te den oranan 
di atardi. 





































































AWEMcrinta I Diamars 15 di Juli 2008 


Sodal I 31 




































































32 | Local 


Diamars 15 di Juli 2008 lAWEMainta 


General Manager di Digicel, Michelle Winklaar cu 
bishita serca Minister President 



DEN cuadro di celebracion 
di e prome lustro di Digicel, 
diabierna ultimo Minister Presi¬ 
dent sr. Nelson Oduber a ricibi 
bishita di e General Manager 
di e compania aki, esta sra. 
Michelle Winklaar. 

Durante e encuentro aki Minis¬ 
ter President a trece padilanti 
cu na inicio di Digicel na Aruba 
tabatin bastante discusion en- 
cuanto permiso otorga n’e 
compania aki y cu varios caso 
a wordo entama den Corte. 
Sinembargo den transcurso 


di ananan Digicel a cumpli 
cu tur e condicionnan pa cu e 
permiso. Alabez sr. Oduber a 
vocifera cu Gobierno di Aruba 
ta di acuerdo cu mester existi 
competencia y p’asina brinda 
mihor servicio n’e comunidad 
Arubano. 

Hecho ta cu den e ultimo 5 
ananan Digicel a duna con- 
tribucionnan substancial na 
diferente organisacion de- 
portivo y caritativo y cu esaki 
nan a demostra di ta un bon 
ciudadano di e isla aki. 


Durante di e bishita sra. Mi¬ 
chelle Winklaar a participa e 
futuro inversionnan di Digicel 
na Aruba y den un bon ambi- 
ente tanto su persona como 
Minister President Oduber a 
discuti henter e relacion entre 
Gobierno di Aruba y Digicel. 

Na final di e bishita Minister 
President a felicita sra. Michelle 
Winklaar cu e prome lustro y a 
haci entrega di un boeki ‘Nos 
Potret’ y un moneda conmemo- 
ratico di Betico Croes. 


Segun Rudy Lampe di RED 

Lo ta hopi benficioso pa cuminza cu un acuerdo 
bilateral, unda lo saca mayor beneficio 
MEP a duna RED razon 


r* 

> 

i 



DURANTE un conferencia di 
prensa cu a tuma recientemente 
cu partido RED, miembronan di 
prensa a lanza varios pregunta 
relaciona cu e asunto di UPG. 
Lider di fraccion di RED, sr. 
Rudy Lampe a contesta di e 
siguiente manera: “Manera 
nos a declara recientemente y 
tambe a tuma nota di declara- 


cion di partido MEP, cu partido 
aki poco poco ta cuminza duna 
RED razon. 

Recientemente nos a menciona 
cu RED for di inicio a bisa cu 
nos kier e bilaterale overeen- 
komst, nos kier un negociacion 
bilateral via Hulanda cu Union 
Europeo pa saca maximo ben¬ 
eficio for di Union Europeo y 
minimaliza e eventual nadel- 
enan cu por tin dor di integra 
den Union Europeo. 

Aworaki e raport a sali negativo 
pa UPG y e comunicado aki a 
sali negativo pa LGO. Kiermen 
e dos partidonan, partido MEP 
tabata mara na LGO, partido 
AVP ta mara na UPG, cu nan n’e 
momentonan aki nan mester 
re-evalua nan posicion y a tuma 
nota cu MEP ta pensando y e ta 
bisa cu e oordeel di tres opcion 
cu tin no ta cumbini Aruba at 


all. 

Esey t’e opcion pa bira indepen- 
diente. E ora ey tin un otro tipo 
di acuerdo p’e region di Caribe. 
MEP a bisa den e declaracion cu 
esey n’e momentonan aki no ta 
un opcion pa nan. Kiermen a 
keda riba mesa un opcion di 
e cuatronan cu tin bilaterale 
overeenkomst. Nos a capta 
esaki for di hopi tempo caba cu 
nos a mira specialmente pa loke 
t’e ehempel con Malta a negocia 
nan posicion, un isla tambe, di 
mayoria Catolico den Europa. 
Nos a bisa e ora, laga nos tambe 
cu negociacionnan bilateral 
via Hulanda pa logra tipo di 
acuerdonan cu ta beneficioso 
pa Aruba. Mi ta contento di 
tende cu hasta partido MEP ta 
dunando partido RED razon.”, 
Rudy Lampe a conclui. 


Ultimo oportunidad pa inscribi pa 

Workshop PR efectivo 

INTERESADONAN pa e workshop encuanto Relacion Publico 
efectivo ainda tin oportunidad pa inscribi pa partisipa. Por haci 
esaki via adres di e-mail: medialogiccaribbean@gmail.com of na 
bobharms 1 @gmail.com . E workshop manera ta conoci ta tuma 
lugar diaranson 16 di juli di 6’or di atardi pa 9’or di anochi na 
ATIA Budding, Pedro Gallego straat # 6. 

Durante di e workshop aki, cual lo ta na encargo expertonan den 
ramo di PR y technologia di Internet, lo para ketu na tur loke un 
persona cu kier haci Relacion Publico mester sa pa haci esaki di 
un forma efectivo. Entre otro, cua ta e medionan di comunicacion 
cu tin na Aruba y con pa hana publicacion via di nan y tambe con 
pa prepara pa tene un entrevista efectivo den prensa. E curso ta 
costa solamente 300 florin pa persona. 

Estudionan a mustra cu 
Kudawecha ta e mihor area pa 
bin cu un scol basico nobo 

THIEL di Thiel Corpo¬ 
ration durante e bishita 
den fin di siman na e 
scol na Kudawecha a 
indica cu nan ta hopi 
contento y trankilo cu 
e proyecto lo wordo 
entrega na tempo. 

E ta bisa cu e edificio 
ta cla, e dak ta cla, y e 
gymzaal si lo tarda un 
poco mas, pero ta algo 
cu DOW ta na altura di 
dje caba. E bentana y 
portanan ta na camin- 
da, mayoria di klasnan 
tin tegel caba y plafond, 
e cashinan grandi di 
coriente lo yega e siman 
aki. Cu otro palabra, 
structuralmente e edifi¬ 
cio ta cla y solamente aigun cos ta den construccion ainda, pero 
esaki ta algo cu nan ta laganan pa e fase final.Minister Marisol 
Lopez-Tromp di su banda a indica cu el a pidi un recorido oficial 
hunto cu cabezante di scol y maestronan pa wak con leu e proyecto 
ta y pa e ta na altura di con leu e scol ta y pa ta sigur cu e scol lo 
ta cla pa aha escolar nobo. 

E minister a indica cu e satisfaccion lo ta dia cu scol habri y e wak 
e muchanan den nan banki sinta y tur cos ta drai. 

Segun Lopez-Tromp pa basta aha caba tin e necesidad pa un scol 
basico nobo. Estudio a mustra cu ta mas factibel pa pone e scol 
den area di Kudawecha mirando cu Noord a crece hopi, pero tin 
e otro banda tambe Paradera bai ariba cu tin crecemento den 
poblacion y muchanan cu ta asisti na scol. 

Finalizando Minister Lopez-Tromp a indica cu estudionan ta mus¬ 
tra cu tin demanda pa bin cu mas scol riba nivelnan di sencundaria 
y na e momentonan aki ta trahando riba dje, mescos tambe pa 
otro scolnan basico. 

Local I 33 


Digicel a introduci “Dig cel den bo Bario” 

Den forma masha exitoso 





“NOS tabatin un reto grandi 
pa cambia e percepcion di 
comunidad riba companianan 
di celular. E pueblo mester a 
compronde cu awendia servicio 
ta primordial den nos tipo di ne¬ 
goshi”, asina Michelle Winklaar 
a duna di conoce. E ta bisa esaki 
ora corda con Digicel a bin cu 
un formula nobo di mercadea 
dor di bay serca e pueblo. “An- 
tes si Bo tabata kier un celular, 
bo mester a bay para den rij pa 


hana servicio. Cu nos a sistema 
ey a cambia” asina e ta recorda. 
Digicel a cuminsa cu un for¬ 
mula cu nan a duna e nomber 
di “Digicel den Bo Bario” na 
unda cu e compania ta bay te 
den bario serca e comunidad 
cu ta interesa pa por a abona 
na e servicionan di e compania 
di celular. Asina a organisa 
diferente di e eventonan aki na 
unda cu e compania tabata yega 
cu un truck grandi cu musica, 


ta arma tentnan grandi y ta 
yega cu un grupo di empleado 
pa bende celular. E pueblo a sa 
di responde grandemente na e 
formula aki pasobra e ta mas 
facil, eficiente y liher pa por 
a haya acceso na e compania. 
Awendia a bira masha normal 
cu un representante di benta 
di e compania ta bay serca e 
cliente ora ta necesario, sub- 
rayando e pensamento di cu e 
cliente ta rey! 


A cambia e logo di Digicel 
diferente biaha den 5 aha 



Aruba's New GSM Mobile Service 



Aruba's Bigger Better GSM NetWork 


Digicel 

Spera Mas, Hanja Mas 



E Red Mas Grandi y Mihor. 

E hecho cu nos ta papiando aki di un compania dinamico 
cu cada bez ta sigui crece, a pone cu na un forma structura 
mester a cambia nan logo. E logo di un compania ta su cara, 
e ta bisa Bo algo di su cultura y di su vision. Teniendo e as- 
pectonan aki masha na cuenta, e compania a hane ta haci 
cambio den su slogan na mas cu un ocasion. For di “Aruba’s 
new GSM network”, pa “The Bigger, Better GSM NetWork”, 
pa “Spera Mas. Hanja Mas” y asina por sigui menciona te 
cu awendia e ta “E Red mas Grandi y Mihor”. E color tambe 
a conoce un cambio chikito pasobra na un principio a usa e 
colornan berde y cora, pero na caminda a opta pa cambia 
completamente pa e color cora. E forma di letternan tambe 
a cambia y a opta pa usa un modelo diferente cu ta bisa algo 
di e apariencia hoben y dinamico di e compania. Un otro as- 
pecto cu a hunga un rol den e decision aki ta cu mester a tene 
cuenta cu cambionan drastico den cultura di e compania, 
manera ta e drentamento di mercadonan di otro idioma. Si 
antes tabata concentra riba mercadonan ingles so, awendia 
Digicel a establece den paisnan cu ta papia ingles, spano, 
frances, papiamento y hasta hulandes. Den tur mercado 
mester a adapta e slogan na e idioma di e pais, pasobra e 
compania ta respeta e idioma oficial di cada pais. Na Aruba 
nos ta bisa “E Red mas Grandi y Mihor”, mientras cu na El 
Salvador por ehempel ta usa “Primero eres tu”. Na Suriname 
cu ta papia Hulandes sinembargo a opta pa sigui usa ingles 
toch, aunke tur nan propagandanan ta na Hulandes. 

Polis ta intermedia den problema 
di famia cu yiu drogadicto 


POLIS di Noord ta bay diado- 
mingo mainta pa 9.15 na un 
cas na Catiri, unda un tata lo 
tin problema cu su yiu homber 
drogadicto. N’e cas polis ta 
papia cu e tata P., kende ta bisa 
polis cu su yiu homber W.R di 
37 aha, ta haci fastioso y a me- 
nasa di kibra cos den cas. 

E problema a cuminsa, ora cu 
e yiu, kende tin un palabracion 
cu e mester duna 150 florin 
pa siman, a cana kibra cu 50 
florin so. 

E tata a nenga di tuma e placa 
y a bise esey no t’e palabra¬ 
cion. Riba dje, el a tribi di pidi 
e mama pa pone cuminda pe 

Con por ta posibel 

Cacho brabo no 
ta permiti gerente 
tampoco polis 
entrada, pero 
chollernan si 

DIADOMINGO mainta, 
polis ta bay den Weststraat, 
na Aruba Trading, unda su- 
puestamente chollernan lo 
a drenta den e lugar. Ora cu 
polis a yega nan ta papia cu 
e gerente di e lugar, kende ta 
bisa cu el a haya un piek di- 
lanti di e porta di e deposito, 
y tambe el a mira cu un di e 
autonan tabata habri. 

Pero e gerente, tampoco polis 
por a drenta den e negoshi, 
dor cu e cachonan no ta laga 
ningun hende drenta. 

E gerente a yama e compa- 
nia di seguridad pa nan bin 
busca e cachonan, y despues 
nan hunto cu polis lo drenta 
pa mira si e lugar a haya 
bishita di choller, apesar cu 
tin cacho. 

Con por ta posibel? E cacho¬ 
nan no kier permiti e gerente 
ni polis entrada, pero si a laga 
e chollernan haci nan baga- 
muderia. Lo ta bon pa studia 
di e cachonan aki tambe ta 
choller, y e ora ey por com- 
pronde cu cacho no ta come 
cacho. 


tambe. 

E mama tampoco a bay di acu- 
erdo cu su exigencia y esey a 
pone cu mas el a rabia. El a 
menasa y despues a cana bay. 
Net na momento cu polis ta yega 
n’e cas, nan ta mira ta cana bay 
direccion pazuid. Nan a bay su 
tras y a papia cune. 


El a compronde e situacion y a 
priminti cu e lo trece e resto di 
placa. Pero 11 or, polis mester 
a bolbe bay n’e cas pa asisten- 
cia, unda W.P. a bolbe y haci 
fastioso. 

Polis a bolbe intermedia, y a 
conseha e mayornan pa nan 
pone bao di curatela. 


AD PATREg 

f u n e r a 1 home 


van Rensselaerstraat 2 

San Nicolas - Aruba 

E-mail: adpatres(«setarnet.a>v 


Tel.: (294) 584-2299 
584-8413 
Fax: (297) 584-2266 



Mi tin Dios pa mi wardador, 
pues mi no tin falta di nada. 

Salmo 23 vers. 1 y 2. 

Cu tristesa na nos curason pero agradecido pa 
tur loke e la significa pa nos y conforme cu 
diso su boluntad, nos ta anuncia fayecimento 
cristianamente di nos casa, tata, welo, suegro, 
omo, swa. 

“Juan Maduro” 

*28-12-1922 +11-07-2008 


Na nomber di su 
Esposa: 


Yiunan: 


Nieto(a)nan: 


Bisanietonan: 

Rumanan: 


Swa y Cunanan: 


Rosa Maduro-Kock 
Hubert Maduro 
Edwin Maduro y yiu 
Philomena Maduro y yiunan 
Juan Ricardo y Sra. Ludwina Maduro-Cornelis y 
yiunan 

Camilio y Sra. Arminda Maduro-Geerman y 
yiunan 

Michael Maduro 
Lisandra y yiunan 
Geraldine y Elaine na Hulanda 
Jurina, Joanna y Darwin 
Brian y Dainaly 
Enrique y Joella 
Anna Baars y Famia na Curacao 
Hilario Maduro y Famia na Curacao 
Benny Maduro y Famia 
Steve Maduro 
Juanita Maduro 

Sra. Vda Damasa Lacle y Famia 
Emilio Kock y Famia 
Maximo Kock y Famia 
José Kock y Famia 
Crecencia Kock 
Eda Thiel-Kock y famia 

Prima y primonan, sobrina y sobrinonan, Comer y compernan, su 
Ihanan amiga y amigonan. Su bon bisinanan Flora y Maiky. 

Demas famia: Maduro, Kock, Ras, Cornelis, Geerman, Baars, Lacle, 
Chirino, Rodriguez, Fischer, St. Hillaire, Dammers, 
Amaya, Thiel,Henriquez, Bouwer, Beaumont, Lanoy 
y Lampe. 

Ta invita pa asisti na acto di entiero cu lo tuma lugar Diamars 15 
Juli 2008,pa 4or di atardi .Saliendo for di Misa Santa Theresita pa 
Santana Catolico naSan Nicolaas. for di 2or di atardi Juan lo ta 
reposa den misa.for di 2or di atardi Juan lo ta reposa den misa. 

Adres di condolencia: Ad Patres Funeral Home 
Van Rensselaarstraat 2 
Dialuna 14 juli 2008 di 7or pa 9or di anochi 

Nos ta pidi nos disculpa si den nos tristesa nos por a lubida aigun 
persona,despues di entiero nos no por ricibi bishita di condolencia na 
cas.Enbes di flor of krans un donacion na Blue Army Center lo ta 
altamente aprecia. 

Lo tin un box disponibel den misa pa e bunita gesto aki. 


Polis ta intermedia pa 
mama por haya su yiu 


E senoraN.M.R. naci na Aruba di 18 aha, diadomingo anochi 11.50 
ta bay Warda di Polis na San Nicolas y ta bisa polis cu su casa a 
maltrat’e cu un pida palo. El a bisa e polisnan cu e no kier duna 
keho contra dje, pero e tabata kier pa polisnan bay cune n’e cas p’e 
busca su yiu chikito p’e bay na cas di su mama. 

Polis a hibe n’e cas y el a coy su yiu y polis a bahe na cas di su mama. 
Tambe polis a papia cu su casa I.R. naci na Aruba di 23 aha, y a 
mustre riba e consecuencia. 



Cumana 76 
Oranjestad, Aruba 
Tel: 588-6699 
Fax: 588-6698 
Cel: 593-0857/560-1403 


“ Laga tur locual, cu ta sperami ta bunita, 

Laga tur locual, cu mi encontra na caminda ta bunita, 

Laga tur locual, cu ta rondonami ta bunita 

Laga tur locual mi ta laga tras keda bunita y laga esakinan termina 
de tur buniteza.” 

Cado Wever 


A fallece cristianamente nos ruman stima : 



REGINALDA QUANDUS 

Miho conoci “Nalda” 
*01-01-1964 f 11-07-2008 


Na nomber di su rumannan : 

Pedro y Rufina Quandus Tromp y jiunan 
Maria Quandus y jiu Amarellys 
Cerilio (boechi) y Lourdes Quandus Tromp y 
Jiunan 

Anselmo (chemy) y Frida Quandus Koolman y 
jiunan 

Aquiles Quandus 

Vda. Teresita Gomez Quandus y jiunan 
Franciscus y Tomasa Quandus Tromp y jiunan 
Antonia y Nel Bergrok Quandus y jiunan 
Dominicus Quandus y Juliana Henricus 
Susanna Arrindell y jiunan 

Su madrina : Thomasa Quandus y Maria Quandus 

Su padrino : Chang Ridderstaat 


Demas famia : Quandus , Tromp, Gomes, Koolman, Carrasquero, 

Catalina, Dijkhoff 

Leest, Noguera, Kock, Burke, Andrews, Ridder 
stap, Garcia, Kelly, Ras 
Oduber, Eckmeyer, Bergrok, Erasmus, Faro, 
Henriquez, Maduro, Figaroa. 


Na Corsow, Quandus , na Boneiro Bernabela y Agustin ta invita tur 
famia ,amigo, bisina 

y conocirnan na e Acto di entiero cual lo tuma lugar Diaranson 16 
di Juli 2008 pa 4’or di atardi na Misa Santa Anna na Noord . 

E restonan morta di Nalda ta reposa na Misa di T or di atardi y despues 
pa Santana Catholico na Noord. 

Na luga di flor of krans un donacion pa Stichichtig Thuiszorg ta 
altamente aprecia. 

Adres pa condolencia : Cunucu Abao # 32B di 7’or pa 9’or 
DESEO DI FAMIA PA BINI BISTI NA COLOR ALEGRE 
Si den nos tristesa nos por alubida un of otro famia dispensanos. 

Promer cu e ‘noticia’ hana su propio bida: 

Ningun momento so Minister President 
Oduber a pidi of intermedia pa saca 
hende for di KIA 


RELACIONA cu e articulo 
cu a sali den AWEMainta 
di diabierna ultimo titula: 
‘Sospechoso importante den 
libertad secretamente’, Min- 
isterio di Asuntonan General 
kier a trece lo siguiente pa- 
dilanti: 

Ningun dia e famia a papia cu 
Minister President sr. Nelson 
Oduber y ningun momento so 
sr. Oduber a pidi of interme¬ 
dia pa saca hende for di KIA; 
Hamas cualkier hende por 
chantagea y/of menasa Min¬ 
ister President Oduber den 
cualkier caso; 

Nunca lista di partido MEP 
a wordo traha na cas di e 
sospechoso principal di e caso 
di Laboratorio. Nota: Awor 
t’asina leu cu nos no sa mas 
ta cuanto lista di MEP a wordo 
traha, ya cu prome tabata in- 
sinua cu trahamento di e lista 
tin di håber cu e proyecto di 
Dump y awor ta relata esaki 
cu e caso di Laboratorio. Wie, 
wat, hoe? 

Enfaticamente mester ser treci 
padilanti cu esun cu hinca su 
mes den problema lamen- 



DAN Kl 
RAYAMA 

E celular aki 
tadibosi 


HOTLINE 

733-8477 


tablemente e mes mester deal 
cu husticia. Ya ta bon conoci 
e famoso frase di sr. Oduber, 
esta ‘esun cu tin blaar tin cu 
sinta riba dje’. 


Por ultimo, integridad di Min¬ 
ister President sr. Nelson Odu¬ 
ber no por wordo treci den 
wega a base di un insinuacion 
of redo di ‘nan di cu e di’. 



Mementomori Funeral Home N.V. 

Yolanda - Leo - Eugene 
Tel: 5833358-Fax: 5837711 



“Amor y fieldad ta topa, husticia y paz ta 
brasa otro; 

Fieldad ta brota for di tera y husticia ta baha 
for di cielo. 

Husticia lo bai dilanti y paz lo sigui den su 
paso. ” 

Ps. 85:10,11,13 



Cu honda pena pero conforme cu boluntad di 
Dios, nos ta anuncia fayecimento inespera di: 


Oscar Gomez 

na edad di 52 ana 


Na nomber di su: 


yiu: Roberto Gomez y Christianne Basciano 

nieto: Elio Rey Gomez 

companera y mama di su yiu: 

Maria Maldonado y yiunan 
Jhonny y Miozottis 

rumannan: Aurora y Angel Colon-Osorio 

Carmen y Hector Santoni-Gomez 
Angel Gomez Osorio y Nirmala Kappel 
Aura Ortega 


cunanan: Rafaela Nunez y famia 

Carmen de Windt y famia 
Regina Rosaria y famia 

sobrinonan: Fernandi Ninosca, Jorgito, Aldrix, Uahira, Branyl, 

Ayden, Zyma 


primo y primanan, comer y compernan, ihanan, amigonan di Billiard, 
companeronan di Jaycees 

famia: Gomez, Maldonado, Basciano, Ariens, Osorio, Colon, 
Santoni, Gomez Osorio, Kappel, Nunez, 

Correa, Ranes, de Windt, Rosaria, Perez, Chirino, Ortega, 
Werleman, Mercedes, Kock, Mac Janet, 

Noel, v/d Biezen, Jansen y demas famia ta invita tur amigo, 
bisina y conoci pa asisti na e acto di entiero cual ta tuma lugar 
diaranzon 16 di juli 2008 pa 4'or di atardi saliendo for di Misa San 
Francisco pa santana catolico den caya Ernesto Petronia. Oscar lo ta 
reposa for di 2'or di atardi den Misa San Francisco na Playa. 

Adres pa condolencia: 

Mementomori Funeral Home 

Diamars 15 juli 2008 di 7'or pa 9'or di anochi 


Nos ta lamenta cu despues di entiero nos no por ricibi bishita di 
condolencia na cas. 



Nos kier a pidi nos disculpa si nos por a lubida un of otro famia den 
nos tristeza. 


f°1f AD PATRES 

n n funeral home 

van Rensselaerstraaf 2 TeL: (294> 584-2299 

San Nicolas - Aruba 584-8413 

E-mail: adpatres@saarnet.aw Fax: (297) 584-2266 


“Senor ta mi wardador 

Mi’n tin falta di nada 

Den cunuco di jerba berde 

E ta ponemi sosega 

E ta hibami na awanan trankil 

pamibolbe hanja forsa.” Psalm 23: 1,2,3 


Cu inmenso dolor na nos curazon, pero conforme cu boluntad di 
Dios, 

nos ta anuncia fayecimento inespera di: 



Gilberto Paesch 

Mihor conoci como: “Betto” 

Na edad di 78 ana 

Na nomber di su 

Esposa: Sra. Rogelia Paesch-Romero 

Yiunan: Sr. Ricardo y Shirley Paesch-Boezem y famia 

Sr. Reynaldo y Aida Paesch-Croes y famia 
Sr. Roberto y Sandra Paesch-Maduro y famia 
Sra. Sonia y Carl Dorotaal-Paesch y famia 


Rumannan: Sra. Adriana paesch y yiu 

Sra. Vda. Catharina Ras-Paesch y famia 


Nietonan: Gwendolyn, Jennifer, Roosje, Ricky, 

Jesselyn, Rebecca, Angelina, Carolina, Ruby 
Bisanietonan: Wendess, Deslaine y Jean-Ate 

Swa y cunanan: Sra. Vda. Marianita Ras-Romero 
y famia 

Sra. Vda. Fermina Briceno-Romero y famia 
Sr. José y Aura Romero-Kock y famia 
Sra. Juliana Romero y famia 
Sr. Crispin y Maureen Romero Evertsz y famia 
Su mihor amigonan: Sr. Rudy Maduro y Julio Dorotaal 
Su mihor bisinanan: Sra. Nina Boekhoudt y Colin Maduro 
Sobrina y sobrinonan, primo y primanan, comer y compernan 
ex-trahadoman di LAGO, D.O.W amigonan y conociman 


Famianan: Paesch, Romero, Geerman, ras, Boezem, Croes, 

Maduro Dorotaal, Briceno, Kock, Evertsz, 
Hopmans, Emerencia, Roga, Irausquin, Martijn, Wouters, Vingal, 
Noguera, Lue, Thijzen, Becker, Libie, Rasmijn, Martinus, Tobel, 
Koolman, Briezen y demas famia 


Nos kier a pidi nos disculpa si nos por a lubida un of otro famia den 
nos tristeza. 

Ta invita tur famia, bisina, conociman y amiga(o) nan pa asisti na e 

acto di entiero cual lo tuma lugar Diaranzon 16 di Juli 2008 pa 
4’or di atardi na Misa Santa Teresita na San Nicolaas y despues 
saliendo pa santana Catolico na San Nicolaas. 

E restonan mortal lo ta reposa for di 2’or di atardi den misa Santa 
Theresita na San Nicolaas. 


Na lugar di flor of krans un donashon pa Wilhelmina Kanker Fonds lo 
ta altamente aprecia, lo bai tin un box disponibel den misa pa e bunita 
gesto aki. 

Adres pa condolencia: Weg Fontein # 102, San Nicolaas 
Di: 7’or pa 9’or di anochi 

Nos ta lamenta cu despues di entiero nos no ta ricibi bishita di 
condolencia na cas. 


Gradicimento ta bai na: Dr. Boderie, Dr. Moretta y Dr. Dennert, Wit 
Gele Kruis, 

Wilhelmina Kanker Fonds, especialmente Gwen, Olivia, Magriet, 
Sharon, Patsy y Sra. Bareno. Tambe na Huize Maris-Stella 
(especialmente Clarette, Marisol, Agnes, 

Flora y demas zusternan, S. V. Jong San Nicolaas, Aruba Golf Club 

Mementomori Funeral Home N.V. 

Yolanda - Leo - Eugene 
Tel: 5833358 - Fax: 5837711 


Thank You 


In memory of our belo ved 


Sivan Shontel 
Grace Richardson 

In the journey of life death is but a passage into the glory of 
eternity and when the journey finally ends we will claim a great 
reward and find everlasting peace together with the Lord. 

In appreciation to everyone who comforted us and stood with 
us during this time of bereavement. 

Thank You for your support and your presence at the funeral 
service. 

Mr. & Mrs. Sonny and Celeste Richardson-Woodley 


TA BENDE 


TERENO 

EINGEDOM 

916M 2 na 
Tanki Leendert. 
Prijs 115.000 pa mas 
informacion 
yama 5931082 


TA BUSCA 


ESTILISTA 

Pa un cita yama 

586-8829 


„Alinea.. 


Cumana 76 
Oranj estad, Aruba 
Tel: 588-6699 
Fax: 588-6698 
Cel: 593-0857/560-1403 


GRADICIMENTO 


Un danki di curason ta bay na tur esnan 
cu a demostra nan atencion y of acompana 
Nos durante fayeeimento y entiero di: 


ENRIQUE 

GIEL 

MIHO CONOCI COMO “JERRY” 

Un gradicimento ta bay na 
tur esnan cu a manda 
flor,krans, telegram y 
yamadanan di telefon. 


Na nomber di su : yiunan,nietonan,ruman y demas 
famia. 




Guyabastraat 4, Dakota Tel: 582 4748 


Resultado di Loteria 

© Puzzles by Pappocom 


Instruccionnan di wega Completa e tabel (cu 9 cuadra) di 81 hoki 
dividi den 9 rij y 9 colom, yenando e hokinan bashi cu e numerbnan di 1 te 
9, sin ripiti ningun cifra den cada rij, ni den cada colom, ni den cada cuadra. 

pervicio pa Comunidad 

|Telefon di Emergencia| 


Number di emergencia 911 

Polis 

100 

Brandweer 

582-1108 

Ambulance 0 £ stad 

582-1234 

Ambulance S.N. 

584-5050 

Hospital 

587-4300 

Centro Medico 

584- 8833 


H Botica na Warda | 

Pabou di Brug: Botica Aloe 
Pariba di Brug: Botica Noord 

rATni Dokter na Warda ■ 

Pabou di Brug: dr. Dassen 
Pariba di Brug: dr. 


Otro Servicionanl 


Setar Info 

118 

Digicel Info 

145 

Setar 

582-5151 

Elmar 

582-3700 

WEB 

525-4600 

Serlimar 

584-6456 

Rode Kruis Aruba 

582-2219 

FADA 

583-2999 

AA/NA helpline 

583-8989 

Fund. Abuso Sexual 

582-4433 

Fundacion Guia'mi 

587-1677 

Fund.Muher 


den Dificultad 

583-5400 

Fund.Tel. Pa Hubentud 131 


588-6138 

Accion Rescate 

584-2718 

Centro Kibrahacha 

588-3131 


Polis Tipline 
Oranjestad. 
San Nicolas 
Savaneta 
Santa Cruz 
Noord 

Strandpolitie 

Balashi 

Aeropuerto 


Polis I 


11141 

582-4000 

584-5000 

584- 7000 

585- 4710 
587-0009 

586- 3003 
585-2500 
582-4800 


Aruba Transfer Tour & Taxi 
583-2856 
582-2116 
Best Taxi Services 588-3232 
Coop. Ver. Tas 587-5900 
ATS 583-5361 

Arugas 585-1198 

S.O.S. Teleayudo 583-1190 

Margrietstraat 3, Oranjestad, Aruba, tel. 
(297) 583-1400, fax. (297) 5831444, 

82600. BENTA LOS Afl 1,50. 
ABONEMENT Afl.35,00 pa luna. 
ORA Dl OFICINA: Dialuna pa Diabierna 

8 a.m. - 5 p.m. 

IMPRENTA: Imprenta Nacional Arubano. 
Dl RECTOR: Victor iTokoi Winklaar & 
Victor R Winklaar. 

REDACCION: noticia@awemainta.com. 
BENTA Dl AVISO: 
sales@awemainta.com 

JiJiLA 


Flohera di scol secundario 


E ta worde yama 'flohera di scol secundario' y den mi 
ananan como maestro di scol mi a mire pasa 
repetidamente. Un mucha cu ta haci excelentemente den 
scol primaria ta drenta scol secundario y poco poco e ta bai 
atras. Su custumbernan di studia ta worde poni un banda y 
cualquier interes pa siha algo aparentemente ta 
desaparece. 

Sea loque sea e rason, hopi mucha aparentemente ta drop 
out fo'i scol entre e prome y di tres aha di scol secundario. 
Y pa un mayor esaki por ta frustrante. 

Den su buki, Helping Your Child Succeed in Public School, 
e educador Cheri Fuller, ta ofrece un cantidad di ideanan 
practico pa yuda bo yiu sali di e flohera aki. 

Um manera ta di busca un 'compinchi' di estudio pa bo yiu. 
Busca manera pa haya un studiante, cu ta mas avansa cu 
bo yiu, den bo vecindario cu ta dispuesto pa yuda, y yega 
na un acuerdo riba fechanan regular cu nan por topa otro, 
y discuti trabaonan di scol, pa asina bo yiu haya e ayudo 
necesario. Tin hopi mas sugerencia den e buki aki, pero 
mas importante cu tur cos, mi ta desea di encurasha e 
mayor cu ta terne cu educacion academico nunca mas lo ta 
importante. Berdad den henter e asunto aki ta cu mayoria 
studiante ta coi curpa atrobe ora e depresion di 
adolecencia ta tras di lomba. Esey ta e parti mas dificil di 
bida pa mayoria di nos y e disturbio ey tin un manera di 
intereferi cu nos trabao na scol. 

Asina ta, corda cu ta aki bo a lesé: Tin miho dianan na 
caminda! 



Guyabastraat 4, Dakota Tel: 582 4748 



PATUR FIESTA 
PA MUCHA 

YAMA 

5923523 / 5838769 


ODEA y IDEFRE ta 
organisa un “FUN 
WALK” di 5km 


DIASABRA 19 di Juli 2008 e Organisacion di Enfermeronan di 
Aruba ta organisa, en cooperacion cu IDEFRE, un” FUN WALK” 
saliendo 6’or di atardi for di Palm Beach, ex strandpolitie bayendo 
direccion pa Holiday Inn y terminando alrededor di 7’or y mei di 
anochi na Palm Beach, ex strandpolitie. 

Directiva di ODEA ta haci un yamada na tur enfermero y tra- 
hadornan den cuido, miembro y no miembro, trahando na Dr. 
Horacio Oduber Hospital, Departamento di S alud Publico, Centro 
Medico Rudi Engelbrecht, Instituto Medico San Nicolas, SABA 
-Oranjestad, San Nicolas y Savaneta, Wit Gele Kruis, docente y 
studiantenan di EPI, amantenan di caminata y pueblo di Aruba 
en general pa join nos den e caminata particular aki. 

Tur interesado y grupo por yama sra. Lola Geerman, sra. Astrid de 
Palm na kinderafdeling of sra. Shirley Isei na 1ste Klasse afdeling 
di Dr. Horacio Oduber Hospital na telefon number 587-4300. 

E trahadornan di Departamento di Salud Publico y SABA - 
Oranjestad por tuma contacto cu sra. Tecla Celaire-Eduardo na 
su cellular number 593-8187, mientras cu e trahadornan di Wit 
Gele Kruis por yama sra. Miriam Kock na telefon 567-2827 y 
esnan di Centro Medico dr Rudi Engelbrecht, Instituto Medico 
San Nicolas y SABA -San Nicolas y Savaneta por tuma contacto 
cu Juelson van der Biezen na cellular number 562-5339 y Morgan 
Arrindell na cellular 567-3285. 

E caminata tin un distancia di 5 km, lo tin premionan y inscripcion 
ta costa unicamente Fis 5,00. 


TIPO Dl CAMBIO OFICIAL 

Valido pa 15 juli 2008 


Placa Extranhero 

BarkRapieren 

Wsseierv Cheque 
Reis Chøqueen 
O/erBoekingen 

Berta 

na 

PlUico 

US Dollar 

1.77 

1.78 

1.80 

CAN Dollar 

1.73 

1.75 

177 

Engelse Pond Sterling 

347 

352 

858 

ZAteerse Frank per CHF. 100 

173.88 

174.60 

175.40 

NedArt Gdden perANG. 100 

9800 

100.00 biljetten 100.20 
chq./oNerboeking 100.00 

J apanse yen perj PY. 10.000 

16601 

167.53 

169.21 

EuuperXEU. 100 

279.48 

282.03 

28186 



Provision di Devisa 1.3% 
Segun articulo 12 di Afkondigingsblad 
di Aruba 1991 nr.GT 32. 

Banco Central di Aruba ta defini 
e tipo di cambio oficial pa e 
cambionan di placa extranhero. 

BANCO DI CARIBE 

Nos ta honra Bo confianza 


1 1 

Horoschoop | 

Aries 21 Mrt - 20 Apr 

W Finanzanan ta debil dus wak bon 
unda bo ta inverti bo placa cash. Bo ta 
cla pa asumi responsabilidadnan nobo 
y bo experiencianan y capacidadnan ta 
significa cu bo por haci’e. 

tfCSTaiirO 21 Apr-20 Mei 

Bo areglonan financiero ta 
complica y bo no ta probechando di e 
placa. Bo mester cambia e cosnan. 

aj Geminis 21 Mei-20Jun 

WM Bo ta den un etapa di suerte y ta 
momento pa bende e cosnan cu bo no 
kier mas of haci un oferta riba un cos cu 
bo lo kier tin. Cosnan lo bai manera bo a 
planea. 

Cancer 21 jun-20jui 

Tin un cierto censacion di 
stagnacion den bo plannan profesional 
cu ta frustrante. Ora tur bo esfuerzonan 
dal contra muraya, ta ora di modifica e 
tacticanan of pidi ayudo. 

LeO 21 Jul - 20 Aug 

Basta di rutina, tuma un reces. Ta 
posibel cu lo bo dobla bo resultadonan 
pa sosega e proximo simannan. 

Virgo 21 Aug - 20 Sep 
m Presiondiaribatabirainsostenibel 
y bo ta bai pidi un alto. No desespera, 
ayudo ta na caminda y apoyo planetaria 
ta birando e skina. 

Libra 21 Sep-20Okt 
Botintalentonanyindependencia. 
Pero bo no por haci tur cos. Tin biaha bo 
mester depende di otronan. Sigura bo 
mes di elegi e persona adecua. 

.* £4 Scorpio 21 okt - 20 nov 

UP Caminda di bo carera ta parse 

di ta briya liber di obstaculonan, pero bo 
no por wak loke ta sperabo birando e 
skina. 

Saqitario 21 N OV -20Dec 

Bo posicion den finanzas ta 
subi solidamente, bo ta ganando den 
seguridad. Lo bo yega na un plataforma 
ora tur cos stabiliza y bo por aprecia 
realmente e libertad nobo aki. 

Capricornio 21 Dec -20j an 

Tin un hende ta ofrecebo un trato 
nobo cu por mehora considerablemente 
bo situacion economico. E areglo parse 
di ta confiabel y na ordo. 

Aquarius 21 j n 2 Fei 

Tin riesgonan pa asumi, 
vacilacion ta impedibo esaki na mitad di 
siman, ora bo ta dicidi di actua. E lo bale 
la pena pasobra bo a cuminsa progresa 
y controla tur e puntonan los. 

ifcl PiSCiS 21 Feb - 20 Mar 

Wjjr Despuesdi un etapadi stagnacion 

of di desinteres, un bes mas bo ta riba 
e caminda y bo ta sigui bo rumbo. E 
hiahenan ta wordo favoreci. 

Bybios: LEBANON: Lebanesnan ta disfruta di beach promer cu e fashion show di bikini y lingerie na un beach resort den e antiguo 
ciudad di Bybios na e norte di Beirut 13 di Juli 2008. Lebanon a anuncia un gobierno di unidad nacional di 30 miembro dos dia 
pasa encarga pa resolve e pais su peor crisis politico desde e guera civil di 1975-1990. 


Delegacion di Caribnation a bin Aruba 
pa entrevista Minister President Oduber 


Paul Nehru Tennassee - Pro¬ 
ducer y kende alabez ta asocia 
cu University of the District of 
Columbia. 

Meta di e bishita ta pa entrevista 
Minister President Oduber riba 
e exito di Aruba, en especial riba 
e parti economico-financiero y 
tambe kico tur Aruba a haci pa 
yega n’e exito aki. 

Di e entrevista aki lo traha un 
programa di television cu lo 
pasa den varios pais den Caribe 
y Merca. Siguramente esaki lo 
bay ta un tremendo propaganda 
pa Aruba y pa cual Minister 
President Oduber a duna tur 
clase di cooperacion. 

Durante e bishita aki tabata pre- 
sente tambe e persona di con- 

Diabierna mainta Minister ricibi bishita di un delegacion di Inc., consistiendo di sr. Larry tacto, e conocido sindicalista sr. 
President sr. Nelson Oduber a ecanal di television Caribnation Sindass - CEO/President y sr. Anselmo Pontilius. 



Nos Mundo Loco 


Aviso pa controlador 
aereo den Braille 

Un aeropuerto a ser acusa di ta 
politacmente corecto despues di a 
pone un aviso pa un controlador 
aereo nobo den braille. 

Aunke un vision ‘20/20’ ta requeri 
pa e posicion na e aeropuerto di St. 
Mary na e isla di Scilly, e formulario 
di aplicacion ta ser ofreci den Braille 
y un formato audible. 

Pero e operadornan di e aeropuerto 
a bisa cu nan simplemente ta sigui e 
normanan di oportunidad igual pa no 
ser acusa di descriminacion. 

E aeropuerto opera pa e consul di 
is isla di Scilly, ta buscando un di 
4 controlador aereo y ta ofrece un 
salario di $72,000. 

E aviso ta bisa cu e aplicante mester 
tin un vision excelente pa por guia 
e avion sigur pa e aeropuerto cu ta 
riba un montana y casi semper ta 
bao neblina. 

Pero na e parti abao di e documento 
tin un nota cu ta bisa: "Si bo ta requeri 
e documento aki den un lenguahe 
alternativo, text mas grandi, Braille of 
den un formato audible, piease tuma 
contacto cu e Oficial di Relacionnan 
cu Comunidad.” 

Un vocero pa e consul di Scilly a bisa 
e nota ta ser inclui den tur aviso pa 
trabao “pa ta sigur cu tur aplicante 
potencial sa cu nan por haya e 
informacion den e formato cu mas 
ta combeni nan.” 

E aviso a ser aplaudi pa Bill Alker, 
di e Instituto Royal Nacional pa pa 
Hendenan cu Inpidimento Visual. 

“Nos ta bon bini e Consul di e Isla di 
Scilly pa nan bon practica y ta spera 
cu mas compania lo sigui nan 
voorbeeld,” E a bisa. 

Ministerio di MGN “Ministry of The Good 
News” tin 6 integrante cu a slaag cu exito 



DEN e Ministerio di MGN 
“Ministry of The Good News” 
tin 6 integrante cu a slaag cu 
éxito. Nan t’e siguiente inte- 
grantenan: Natalie Manzanares 
(Naty), Jerrich Kocky Kimberly 
Flanegien (Kimmy) di MAVO. 
Ghislady Angela (Gitti) y Der- 
rick Manzanares di HAVO, y 
Solmaita Leest (Soli) di VWO. 
Nos como mayornan, amigo- 
nan, y e otro integrantenan ta 
hopi orguyoso di cada un di 
boso. Un caluroso pabien ta 
bini di curazon di parti cada un 
di nos. Sigi asina den boso estu- 
dio, y laga cu semper Spiritu 


Santo di Dios ta boso gufa y 
ilumina boso cu su sabidurfa 
riba e bon caminda. 

Na tur e otro hobennan di Ar- 
uba cu tambe a slaag, pabien! 
y nos ta desea nan tambe hopi 
éxito den nan estudio. 

Cu Tatapoderoso derama su 
gracia y bendicionnan riba e 
hobennan aki y nan famia pa 
nan por sigi sirbie semper den 
su luz divino. 

“E Bon Noticia”, tuma for di 
den bijbel 2 kor. 4;1 “P’esei nos 
no taper de curashi awor cu Dios 
den su misericordia a duna nos 
e tarea aki”. 



Abo ta corde ainda? 

Digicel a introduci e 
celular 
“Panasonic 
GD-55” na Aruba 

PROBABLEMENTE 

hopi hende lo no ta ni 
corda e modelo di e celu¬ 
lar aki mas te ora cu nan 
a mire awe atrobe. Esaki 
tabata un di e celularnan 
cu Digicel a lanza su 
servicionan cune na aha 
2003. E celular aki a cau¬ 
sa masha furor pasobra e 
tabata un di e celularnan 
di mas chikito e tempo 
ey y e tabata bin cu un 
faha pa bistie rond di bo 
garganta. Den un tempo 
record e modelonan aki 
a caba pasobra ela pega 
masha riba nos isla. Por 
corda ainda cu despues 
el a bin den diferente 
color tambe y atrobe el 
a cosecha exito. Pana¬ 
sonic no tabata un marca 
conoci di celular na Aruba te dia cu Digicel a cuminsa opera na 
Juli 2003. 



La Asociacion Amigos de Colombia celebra su 
Independencia el 27 de Julio 2008 



LA Asociacion Amigos de Co¬ 
lombia quiere informar a todos 
sus socios a todo el pueblo lati- 
noamericano y Arubano, que 
este ano estaremos celebrando 
la Independencia de nuestra 
querida Colombia el domingo 
27 de Julio en el Don Elias Man¬ 
sur Ball Park, que estå situado 
en Dakota. 

Este ano tendremos invitados 
desde Colombia a dos grandes 
figuras de exportacion de nues- 
tro humor Colombiano: la Gor- 
da Fabiola y su esposo Polilla. 
También tendremos a un gran 
presentador del canal nacional 
Caracol Agmeth Escaff, quien 
en compama de nuestros tal¬ 
entosos locutores locales serån 


los presentadores del gran 
programa de ese dia. 

Esta fiesta que se viene cel¬ 
ebrando desde hace casi 5 
anos con definidos objetivos de 
Bienestar Social no solamente 
para los Colombianos sino para 
todos los latinoamericanos y 
Arubanos que puedan llegar a 
necesitar de una ayuda urgente 
en momentos de calamidad, 
ofrecerå ese dia la degustacion 
de comidas tfpicas colombianas 
asf como grandes premios, rifas 
, concursos de vestidos tfpicos 
colombianos y la presentacion 
de grandes orquestas de la 
talla de la Sensacion Vallenata, 
J-Formation, Sunami, Edgar 
y su tambora y Orlando de 


América. 

Habrå juegos para ninos, bebi- 
das tfpicas colombianas, vid¬ 
eos con paisajes hermosos de 
este bello pafs. El ano pasado 
contamos con una asistencia 
de aproximadamente 12.000 
personas y este ano esperamos 
sobrepasar esa cantidad a mas 
de 15.000 personas. 

El aporte de la entrada tendrå la 
modica suma de 5 florines para 
los adultos y para los ninos serå 
completamente gratis. 

Este aporte serå destinado para 
pagar las orquestas y/o grupos 
musicales y para aumentar 
los fondos de la Asociacion y 
poder ofrecer ayudas sociales 


a nuestros socios y en caso de 
calamidad mayor. 

Y para el tan ansiado proyecto 
de la Casa de Colombia 
Para el concurso de vestidos 
tfpicos ya sea de ninos o adul¬ 


tos, las personas interesadas 
deberån inscribirse completa¬ 
mente gratis en nuestras ofici- 
nas en Kammerling Onnestraat 
6-B., o llamarnos a los teléfo- 
nos: 5940430 65931763. 

Les esperamos! 

Yolanda Croes a celebra su 60 aniversario 


DIADOMINGO anochi tabatin fiesta na Bucuti Yacht Club 
pa Yolanda Croes, kende ayera a cumpli 60 ana. E fiesta ta¬ 
batin como tema “back to the 60’s” caminda a premia esnan 
cu a bin bisti manera den e epoca di ananan ‘60. Animation 
tabata den man di e agrupacion “Why Not”, cu a deleita tur 
presente cu e musica di antano y a hiba nos tur bek den tempo. 
Di parti di AWEMainta nos ta desea Yolanda hopi ana mas di bida 
y un pabien di curazon. 










































